
ΝΟΜΟΣ ΥΠΆΡΙΘ. 3044 

Μεταφορά Συντελεστή Δόμησης καί ρυθμίσεις άλλων θε¬ 
μάτων αρμοδιότητας Υπουργείου Περιβάλλοντος, Χω¬ 
ροταξίας και Δημόσιων Έργων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΜΕΤΑΦΟΡΑ ΤΟΥ ΣΥΝΤΕΛΕΣΤΗ ΔΟΜΗΣΗΣ 

Άρθρο 1 

Έννοια 

1.0 κύριος ακινήτου που είναι βαρυνόμενο κατά τις δια¬ 
τάξεις του άρθρου 3 έχει δικαίωμα να μεταφέρει το συ¬ 
ντελεστή δόμησης (Μ.Σ.Δ.), που δεν μπορεί να πραγμα¬ 
τοποιηθεί σε αυτό, σε άλλο ακίνητο ή σε άλλη θέση του ί¬ 
διου ακινήτου (ωφελούμενο ακίνητο). 

2. Το αναφερόμενο στην προηγούμενη παράγραφο δι¬ 
καίωμα συνιστάται με απόφαση του Υπουργού Περιβάλ¬ 
λοντος, Χωροταξίας και Δημόσιων Έργων με την οποία ε- 
γκρίνεται η έκδοση τίτλου Μ .Σ.Δ.. Η απόφαση εκδίδεται ύ¬ 
στερα από γνώμη του Κεντρικού Συμβουλίου Χωροταξίας, 
Οικισμού και Περιβάλλοντος (Κ.Σ.Χ.Ο.Π.), δημοσιεύεται 
στην Εφημερίδα της Κυβερνήσεως και μεταγράφεται. 

3. Ο συντελεστής δόμησης (Σ.Δ.) που μεταφέρεται α- 
φαιρείται οριστικώς από το βαρυνόμενο ακίνητο. Η ρύθ¬ 
μιση αυτή ενεργεί υπέρ και κατά των καθολικών ή ειδικών 
διαδόχων του κυρίου του ακινήτου και συνοδεύει το ακί¬ 
νητο ακόμα και στην περίπτωση πρωτότυπου τρόπου κτή¬ 
σης κυριότητας σε αυτό. 

4. Με την αναφερόμενη στην παράγραφο 2 απόφαση 
προσδιορίζονται οι επιφάνειες που μεταφέρονται από το 
βαρυνόμενο ακίνητο. Οι επιφάνειες αυτές υπολογίζονται 
με αφαίρεση των επιφανειών των κτισμάτων που διατη¬ 
ρούνται, από τις επιφάνειες που μπορούν να πραγματο¬ 
ποιηθούν με βάση τον Σ.Δ. ο οποίος ισχύει στην περιοχή 
όπου βρίσκεται το βαρυνόμενο ακίνητο, χωρίς να υπολο¬ 
γίζονται δομήσιμες επιφάνειες υπογείων. 

Άρθρο 2 

Τίτλος δικαιώματος 

1. Το δικαίωμα για μεταφορά Σ.Δ. ενσωματώνεται σε τίτ¬ 
λο, ο οποίος εκδίδεται από τον Υπουργό Περιβάλλοντος, 


Χωροταξίας και Δημόσιων Έργων. Ο τίτλος είναι ονομα¬ 
στικός και μεταβιβάζεται ελεύθερα, το δικαίωμα δε που 
ενσωματώνεται σε αυτόν είναι διαιρετό. 

2. Η έκδοση του τίτλου, καθώς και η πρώτη μεταβίβασή 
του δεν υπόκεινται σε φόρο μεταβίβασης ακινήτου ή σε ο- 
ποιονδήποτε άλλο φόρο, τέλος χαρτοσήμου ή άλλο τέ¬ 
λος, δικαίωμα, εισφορά ή κράτηση υπέρ του Δημοσίου, 
των Ο.Τ.Α. α' ή β' βαθμού ή οποιουδήποτε τρίτου, με την 
επιφύλαξη των διατάξεων για την επιβολή του φόρου με¬ 
γάλης ακίνητης περιουσίας. 

3. Σε ρυμοτομούμενα ακίνητα όπου υπάρχουν κτίσματα 
δεν επιτρέπεται η έκδοση τίτλου Μ.Σ.Δ. αν δεν έχουν 
προηγουμένως κατεδαφιστεί τα κτίσματα. Για την κατε¬ 
δάφιση προσκομίζεται βεβαίωση της πολεοδομικής υπη¬ 
ρεσίας. 

4. Η μεταβίβαση του τίτλου στο νέο δικαιούχο γίνεται με 
πράξη, που σημειώνεται στον τίτλο, και σχετική εγγραφή 
στο Μητρώο Μ.Σ.Δ.. 

5. Γ ια κάθε τίτλο που εκδίδεται καταβάλλεται παράβολο 
εκατό ευρώ υπέρ του Ειδικού Ταμείου Εφαρμογής Ρυθμι¬ 
στικών και Πολεοδομικών Σχεδίων (Ε.Τ.Ε.Ρ.Π.Σ.). Υπό¬ 
χρεος σε καταβολή είναι ο δικαιούχος του τίτλου. Το ύψος 
του παράβολου μπορεί να αναπροσαρμόζεται με κοινή α¬ 
πόφαση των Υπουργών Οικονομίας και Οικονομικών και 
Περιβάλλοντος, Χωροταξίας και Δημόσιων Έργων, που 
δημοσιεύεται στην Εφημερίδα της Κυβερνήσεως. 

6. Το τίμημα από τη μεταβίβαση τίτλου Μ.Σ.Δ. των ακι¬ 
νήτων που αναφέρονται στην περίπτωση α'της παρ. 1 του 
επόμενου άρθρου και ανήκουν στο Δημόσιο, τα Ν.Π.Δ.Δ. 
και τους Ο.Τ.Α. α' και β' βαθμού διατίθεται αποκλειστικά 
για έργα διατήρησης της αρχιτεκτονικής κληρονομιάς με 
προτεραιότητα την αποκατάσταση και συντήρηση των 
βαρυνόμενων ακινήτων. Αν πρόκειται για βαρυνόμενο α¬ 
κίνητα του Δημοσίου, το τίμημα από τη μεταβίβαση του 
τίτλου Μ.Σ.Δ. κατατίθεται στο Ε.Τ.Ε.Ρ.Π.Σ. και διατίθεται 
αποκλειστικά για τους παραπάνω σκοπούς. 

Άρθρο 3 

Βαρυνόμενο ακίνητα 

1. Βαρυνόμενο ακίνητα για τα οποία επιτρέπεται να εκ- 
δοθείτίτλος Μ.Σ.Δ. είναι: 

α) Ακίνητα με κτίρια, τα οποία έχουν χαρακτηριστεί τα ί¬ 
δια ή η χρήση τους διατηρητέα, σύμφωνα με τις διατάξεις 
του άρθρου 4 του ν. 1577/1985 (ΦΕΚ 210 Α') ή σύμφωνα 
με τις διατάξεις της παρ. 6 του άρθρου 79 του ν.δ. 8/1973 

(ΦΕΚ 124 Α'), καθώς και ακίνητα στα οποία, σύμφωνα με 
τις διατάξεις της περίπτωσης β'της παρ. 4 του άρθρου 4 
του ν. 1577/1985, έχουν επιβληθεί όροι και περιορισμοί 
δόμησης για την προστασία και ανάδειξη των διατηρητέ¬ 
ων κτιρίων. 

β) Ακίνητα με οικοδομήματα τα οποία έχουν χαρακτηρι¬ 
στεί μνημεία, σύμφωνα με τις διατάξεις της νομοθεσίας 
για την προστασία των αρχαιοτήτων και γενικώς της πο¬ 
λιτιστικής κληρονομιάς. 

γ) Ακίνητα εντός σχεδίου πόλης ή εντός ορίων οικισμού, 
τα οποία χαρακτηρίζονται, σύμφωνα με τις διατάξεις της 
νομοθεσίας για την προστασία των αρχαιοτήτων και γενι¬ 
κώς της πολιτιστικής κληρονομιάς, αρχαιολογικοί χώροι 
ή ιστορικοί τόποι και για τα οποία έχουν τεθεί περιορισμοί 
στην εξάντληση του Σ.Δ. ή στα οποία απαγορεύεται τε¬ 
λείως η δόμηση. 

δ) Ακίνητα τα οποία χαρακτηρίζονται από τα εγκεκριμέ¬ 
να ρυμοτομικά σχέδια κοινόχρηστοι χώροι. Στα ακίνητα 
αυτά τίτλος Μ.Σ.Δ. εκδίδεται μόνο για το ρυμοτομούμενο 
τμήμα, για το οποίο δεν είναι υπόχρεος προς καταβολή 
της αποζημίωσης ο ίδιος ο κύριος του ακινήτου, όπως το 
ακίνητο υφίστατο κατά την έγκριση του σχεδίου πόλης 
και με την προϋπόθεση ότι ο κύριος του ακινήτου αποδέ¬ 
χεται αυτό το είδος αποζημίωσης. Γιατα ανωτέρω ακίνη¬ 
τα, η απαλλοτρίωση που κηρύχθηκε με την έγκριση του 
σχεδίου πόλης θεωρείται ότι συντελείται με την έκδοση 
του τίτλου Μ.Σ.Δ.. 

2. Ακίνητα που αναφέρονται στις περιπτώσεις α', β' και 
γ' δεν θεωρούνται βαρυνόμενα, εφόσον έχουν χαρακτη¬ 
ριστεί χώροι κοινής ωφέλειας ή είναι χώροι λατρείας ο- 
ποιουδήποτε δόγματος. Ακίνητα που αναφέρονται στις 
περιπτώσεις β' και γ' δεν θεωρούνται βαρυνόμενα, εφό¬ 
σον ανήκουν στο Δημόσιο ή σε Ν.Π ,Δ.Δ. με εξαίρεση τους 
Ο.Τ.Α. α' και β' βαθμού. 

3. Επιτρέπεται η μεταφορά ολόκληρου του Σ.Δ. των α¬ 
κινήτων που αναφέρονται στις περιπτώσεις α', β' και γ'της 
παρ. 1, εφόσον ο κύριος παραχωρήσει την κυριότητα στο 
Δημόσιο ή στον οικείο Ο.Τ.Α. α' βαθμού, χωρίς άλλο α¬ 
ντάλλαγμα. Σε περίπτωση συγκυριότητας, η διάταξη του 
προηγούμενου εδαφίου μπορεί να εφαρμοστεί και για κά¬ 
θε συγκύριο για το ποσοστό που του αναλογεί. Οι φορο¬ 
λογικές απαλλαγές της παρ. 2 του άρθρου 2 ισχύουν και 
στην περίπτωση αυτή. 

4. Στις περιπτώσεις α', β'καιγ'τηςπαρ. 1, η απόφαση με 
την οποία εγκρίνεται η έκδοση τίτλου Μ.Σ.Δ. και ο τίτλος 
αφορούν και το τυχόν ρυμοτομούμενο τμήμα, δομημένο 
ή μη, του διατηρητέου ακινήτου. 

Άρθρο 4 

Ζώνες Υποδοχής Συντελεστή Δόμησης 

1. Η μεταφορά του Σ.Δ. πραγματοποιείται αποκλειστικά 
σε ακίνητο (ωφελούμενο ακίνητο) που βρίσκεται μέσα σε 
Ζώνη Υποδοχής Συντελεστή Δόμησης (Ζ.Υ.Σ.). 

2. Με απόφαση του Γ ενικού Γ ραμματέα της οικείας Πε¬ 
ριφέρειας, που εκδίδεται ύστερα από γνώμη του Περιφε¬ 
ρειακού Συμβουλίου Χωροταξίας, Οικισμού και Περιβάλ¬ 
λοντος (Π.Σ.Χ.Ο.Π.) και γνώμη του οικείου Ο.Τ.Α. α' βαθ¬ 
μού και δημοσιεύεται στην Εφημερίδα της Κυβερνήσεως, 
καθορίζεται η Ζ.Υ.Σ.. Η Ζ.Υ.Σ. αποτυπώνεται σε σχεδιά¬ 
γραμμα που συνοδεύει την απόφαση και δημοσιεύεται 
μαζί με αυτήν. 

Στις περιοχές αρμοδιότητας των Οργανισμών που έ¬ 
χουν συσταθεί κατ’ εξουσιοδότηση του άρθρου 3 του ν. 


2508/1997 (ΦΕΚ 124 Α') ή με το ν. 1515/1985 (ΦΕΚ 18 Α') ή 
με το ν. 1561/1985 (ΦΕΚ 148 Α'), η Ζ.Υ.Σ. καθορίζεται με α¬ 
πόφαση του Υπουργού Περιβάλλοντος, Χωροταξίας και 
Δημόσιων Έργων, που εκδίδεται ύστερα από γνώμη του 
οικείου Οργανισμού και του οικείου Ο.Τ.Α. α' βαθμού και 
δημοσιεύεται στην Εφημερίδα της Κυβερνήσεως. Η 
Ζ.Υ.Σ. αποτυπώνεται σε σχεδιάγραμμα που συνοδεύει 
την απόφαση και δημοσιεύεται μαζί με αυτήν. 

3. Οι Ζ.Υ.Σ. καθορίζονται ύστερα από εκπόνηση μελέ¬ 
της, σε περιοχές για τις οποίες συντρέχουν σωρευτικά οι 
ακόλουθες προϋποθέσεις: 

α) Βρίσκονται εντός εγκεκριμένου ρυμοτομικού σχεδί¬ 
ου ή εντός ορίων οικισμού που υφίσταται πριν από το 
1923. 

β) Βρίσκονται εκτός των καθορισμένων ορίων, ιστορι¬ 
κών τόπων, παραδοσιακών ή αξιόλογων οικισμών, αρχαι¬ 
ολογικών χώρων, περιοχών που προβλέπονται στην παρ. 
3 του άρθρου 18 του ν. 1650/1986 (ΦΕΚ 160 Α') ή περιο¬ 
χών που προβλέπονται στην παρ. 1 β του άρθρου 4 του ν. 
1577/1985 και εκτός των ορίων περιοχών, στις οποίες έ¬ 
χουν επιβληθεί ειδικοί όροι δόμησης για την προστασία 
παραδοσιακών ή αρχιτεκτονικών συνόλων, αρχαιολογι¬ 
κών χώρων ή άλλων πολιτιστικών ή περιβαλλοντικά αξιό¬ 
λογων στοιχείων. 

γ) Βρίσκονται εκτός ιστορικών κέντρων πόλεων, με ε¬ 
ξαίρεση τμήματά τους που αναπλάθονται, σύμφωνα με 
τις διατάξεις του Κεφαλαίου Β'του ν. 2508/1997. 

δ) Βρίσκονται εκτός καθορισμένων ορίων περιοχών, οι 
οποίες έχουν χαρακτηριστεί ζώνες προστασίας χώρων ή 
κτιρίων, που έχουν κηρυχθεί για οποιονδήποτε λόγο προ- 
στατευόμενοι σύμφωνα με τις οικείες διατάξεις. 

ε) Βρίσκονται εκτός των δύο πρώτων οικοδομικών τε¬ 
τραγώνων (Ο.Τ.) από τη γραμμή του αιγιαλού ή της όχθης 
προκειμένου για μεγάλες λίμνες ή πλεύσιμους ποταμούς. 

στ) Δεν έχουν χαρακτηριστεί ως Ζώνες Ενεργού Πολε¬ 
οδομίας ή Ζώνες Αστικού Αναδασμού ή Ζώνες Κοινωνι¬ 
κού Συντελεστή, σύμφωνα με τις διατάξειςτου άρθρου 10 
του ν. 1337/1983 (ΦΕΚ 33 Α'), του ν. 947/1979 (ΦΕΚ 169 Α') 
και του άρθρου 18 του ν. 2508/1997. 

ζ) Βρίσκονται εκτός περιοχών που έχουν ενταχθεί σε 
σχέδιο πόλης με τις ειδικές διατάξεις που ισχύουν για 
τους οικοδομικούς συνεταιρισμούς και εκτός περιοχών 
που έχουν ενταχθεί σε σχέδιο πόλης με τις διατάξεις του 
άρθρου 29 του ν. 1947/1991 (ΦΕΚ70Α') και εκτός Περιο¬ 
χών Ειδικά Ρυθμιζόμενης Πολεοδόμησης (Π.Ε.Ρ.ΠΟ.) 
που προβλέπονται στο άρθρο 24 του ν. 2508/1997, εκτός 
εάν έχουν ενσωματωθεί σε περιοχές αστικών συγκροτη¬ 
μάτων. 

η) Δεν βρίσκονται σε περιοχές με έντονη κλίση. Ως τέ¬ 
τοιες καθορίζονται οι περιοχές στις οποίες υπάρχουν 
δρόμοι με κλίση μεγαλύτερη του είκοσι τοις εκατό (20%). 

4. Με τη μελέτη για τον καθορισμό Ζ.Υ.Σ., προσδιορίζε¬ 
ται μέσα στην ευρύτερη περιοχή του δήμου για την οποία 
συντρέχουν οι προϋποθέσεις της προηγούμενης παρα¬ 
γράφου, η ζώνη υποδοχής μεταφοράς συντελεστή δόμη¬ 
σης. Προσδιορίζεται επίσης, σε ποσοστό επί του συνολι¬ 
κού εμβαδού των δομήσιμων επιφανειώντης ζώνης, όπως 
αυτό προκύπτει από τον υπολογισμό των συντελεστών 
δόμησης που ισχύουν στην περιοχή, το ανώτατο συνολι¬ 
κό εμβαδόν δομήσιμων επιφανειών που επιτρέπεται να 
μεταφερθεί μέσα σε αυτήν, αφού σταθμιστούν τα παρα¬ 
κάτω στοιχεία: 

α) το προτεινόμενο ποσοστό αύξησης του ισχύοντος 

Σ.Δ. της ζώνης προκύπτει από τις χωροταξικές και πολε- 
οδομικές κατευθύνσεις, καθώς και τους αναπτυξιακούς 
στόχους για την περιοχή, όπως η οικιστική ανάπτυξη, τα 
περιθώρια επιβάρυνσής της, η θέση, η φυσιογνωμία και η 
ιδιαιτερότητάτης, τα δίκτυα υποδομής και ο κοινωνικός ε¬ 
ξοπλισμός, 

β) δεν αλλοιώνεται η οικιστική φυσιογνωμία της περιο¬ 

χής. 

γ) οι κοινόχρηστοι χώροι και οι χώροι για την ανέγερση 
κοινωφελών κτιρίων, όπως προβλέπονται από το ρυμοτο¬ 
μικό σχέδιο, μετά την πραγματοποίηση της Μ.Σ.Δ. επαρ¬ 
κούν για τις ανάγκες της περιοχής. 

5. Επιτρέπεται η Μ.Σ.Δ. σε ωφελούμενο ακίνητο που 
βρίσκεται σε περιοχή η οποία έχει καθοριστεί ως Ζώνη Α¬ 
γοράς Συντελεστή (Ζ.Α.Σ.) με προεδρικό διάταγμα, σύμ¬ 
φωνα με τις διατάξεις του άρθρου 2 του ν. 880/1979 (ΦΕΚ 
58 Α'). Η πραγματοποίηση Μ.Σ.Δ. σε Ζ.Α.Σ. διενεργείται 
σύμφωνα με τους ειδικούς όρους, προϋποθέσεις και πε¬ 
ριορισμούς που προβλέπονται στην πράξη καθορισμού 
της, ανεξαρτήτως εάν, εντω μεταξύ, έχειτροποποιηθείτο 
ρυμοτομικό σχέδιο της περιοχής. 

Άρθρο 5 

Έννοια και περιορισμοί που ισχύουν για 
την πραγματοποίηση μεταφοράς συντελεστή 
δόμησης σε ωφελούμενο ακίνητο 

1. Πραγματοποίηση μεταφοράς συντελεστή δόμησης, 
είναι η προσθήκη συντελεστή δόμησης σε ωφελούμενο α¬ 
κίνητο λόγω Μ.Σ.Δ.. Ως πραγματοποίηση θεωρείται η έκ¬ 
δοση απόφασης του προϊσταμένου της αναφερόμενης 
στην παράγραφο 3 υπηρεσίας. Η απόφαση αυτή μετα¬ 
γράφεται. 

2. Με την έκδοση της απόφασης που προβλέπεται στην 
προηγούμενη παράγραφο αποσβέννυται το δικαίωμα 
που ενσωματώνεται στοντίτλο και ο τίτλος ακυρώνεται με 
επισημείωση σε αυτόν της ακύρωσης και της εγκριτικής 
απόφασης για την πραγματοποίηση Μ.Σ.Δ.. Εάν ο τίτλος 
χρησιμοποιείται μόνον εν μέρει κατά την έγκριση πραγ¬ 
ματοποίησης Μ.Σ.Δ., η επισημείωση για την ακύρωσή του 
γίνεται μόνο γιατο ακυρούμενο μέρος το οποίο στρογγυ- 
λοποιείται προς τα πάνω σε ακέραιες μονάδες τετραγω¬ 
νικών μέτρων. 

3. Αρμόδια υπηρεσία για την έγκριση πραγματοποίησης 
Μ.Σ.Δ. είναι η αρμόδια για πολεοδομικά θέματα Δι-εύθυν- 
ση κάθε Νομαρχιακής Αυτοδιοίκησης στα διοικητικά όρια 
της οποίας βρίσκεται το ωφελούμενο ακίνητο. Η υπηρε¬ 
σία αυτή καθίσταται αποκλειστικά αρμόδια για την έκδο¬ 
ση οικοδομικής άδειας, γιατο σύνολο της οικοδομής, κα¬ 
θώς και για τον έλεγχο των σχετικών οικοδομικών εργα¬ 
σιών και την εφαρμογή των διατάξεων για τις αυθαίρετες 
κατασκευές, όταν γίνεται πραγματοποίηση Μ.Σ.Δ.. 

Για την έκδοση της οικοδομικής άδειας καταβάλλεται α¬ 
πό τους δικαιούχουςτου ωφελούμενου ακινήτου υπέρ του 
Ε.Τ. Ε.Ρ. Π.Σ. ποσό ίσο προς το πέντε τοις εκατό (5%) της α¬ 
ντικειμενικής αξίας του προστιθέμενου Σ.Δ.. Ποσοστό πε¬ 
νήντα τοις εκατό (50%) του ποσού αυτού αποδίδεται από 
το Ε.Τ.Ε.Ρ.Π.Σ. στον Ο.Τ.Α. α' βαθμού, όπου βρίσκεται το 
ωφελούμενο ακίνητο και διατίθεται αποκλειστικά για τη 
μελέτη και την κατασκευή έργων αναβάθμισης της ποιό¬ 
τητας ζωής των αστικών περιοχών, καθώς και την προστα¬ 
σία και την ανάδειξη της αρχιτεκτονικής κληρονομιάς. 

4. Η πραγματοποίηση Μ.Σ.Δ. από βαρυνόμενο ακίνητο 
που αναφέρεται στην περίπτωση δ' της παρ. 1 του άρ¬ 


θρου 3, επιτρέπεται μόνο σε ωφελούμενο το οποίο βρί¬ 
σκεται σε Ζ.Υ.Σ. ή Ζ.Α.Σ. του ίδιου δήμου ή κοινότητας με 
το βαρυνόμενο. Εάν ο δήμος ή η κοινότητα υπάγεται σε 
καθεστώς ιδιαίτερης προστασίας στο σύνολό του, η 
πραγματοποίηση επιτρέπεται σε ωφελούμενο που βρί¬ 
σκεται σε Ζ.Υ.Σ. ή Ζ.Α.Σ. όμορου δήμου ή κοινότητας. 

Η πραγματοποίηση Μ.Σ.Δ. από βαρυνόμενο ακίνητο 
που αναφέρεται στις υπόλοιπες περιπτώσεις της παρ. 1 
του άρθρου 3, επιτρέπεται σε ωφελούμενο που βρίσκεται 
σε Ζ.Υ.Σ. ή Ζ.Α.Σ. δήμου ή κοινότητας της ίδιας περιφέ¬ 
ρειας με το βαρυνόμενο. 

5. Με την απόφαση που προβλέπεται στην παρ. 1 καθο¬ 
ρίζεται ο συντελεστής δόμησης που μεταφέρεται από το 
βαρυνόμενο ακίνητο ως πρόσθετο εμβαδόν επιφανειών, 
οι οποίες επιτρέπεται να δομηθούν στο ωφελούμενο ακί¬ 
νητο. Ο καθορισμός γίνεται αφού ληφθούν υπόψη οι προς 
μεταφορά επιφάνειες του τίτλου, οι σχέσεις αξίας γης α- 
νά μονάδα επιφάνειας του βαρυνόμενου και του ωφελού¬ 
μενου, ο συντελεστής δόμησης που αναγράφεται στον 
τίτλο, καθώς και εκείνος που ισχύει στην περιοχή του ω¬ 
φελούμενου ακινήτου. 

Ο συντελεστής δόμησης που μεταφέρεται προστίθεται 
οριστικώς στο ωφελούμενο ακίνητο, από την ημερομηνία 
μεταγραφής της πιο πάνω απόφασης. Η ρύθμιση αυτή ε¬ 
νεργεί υπέρ και κατά των καθολικών ή ειδικών διαδόχων 
του κυρίου του ωφελούμενου ακινήτου και συνοδεύει το 
ακίνητο ακόμα και στην περίπτωση πρωτότυπου τρόπου 
κτήσης της κυριότητας σε αυτό. 

6. Η πραγματοποίηση Μ.Σ.Δ. επιτρέπεται να γίνεται και 
εν μέρει ή διαδοχικώς, από το ίδιο βαρυνόμενο ή από διά¬ 
φορα βαρυνόμενο, προς το ίδιο ή διάφορα ωφελούμενα. 

7. Εάν το ωφελούμενο βρίσκεται σε άμεση γειτνίαση με 
κτίριο που υπάγεται στις περιπτώσεις α', β' και γ'της παρ. 
1 του άρθρου 3, για την έγκριση πραγματοποίησης Μ.Σ.Δ. 
απαιτείται η σύμφωνη γνώμη της υπηρεσίας που είναι αρ¬ 
μόδια για την προστασία του. 

Άρθρο 6 

Εξουσιοδοτήσεις 

1. Με προεδρικό διάταγμα, που εκδίδεται με πρόταση 
των Υπουργών Περιβάλλοντος, Χωροταξίας και Δημό¬ 
σιων Έργων και Οικονομίας και Οικονομικών, καθορίζο¬ 
νται: 

α) Οι όροι, οι προϋποθέσεις και οι περιορισμοί που ι¬ 
σχύουν κατά την πραγματοποίηση Μ.Σ.Δ., ιδίως όσον α¬ 
φορά: α) την αύξηση που επιτρέπεται να πραγματοποιεί¬ 
ται στον Σ.Δ. ο οποίος ισχύει στην περιοχή που βρίσκεται 
το ωφελούμενο ακίνητο, χωρίς τους περιορισμούς της 
παραγράφου 1 του άρθρου 1 του ν.880/1979 (ΦΕΚ 58 Α') 
για τις περιοχές στις οποίες ο ισχύων συντελεστής δόμη¬ 
σης είναι ίσος ή μεγαλύτερος του 2,4, β) το ποσοστό κά¬ 
λυψης του ωφελούμενου οικοπέδου, γ) το επιτρεπόμενο 
ύψος, δ) την επιβαλλόμενη απόσταση από τα όρια του οι¬ 
κοπέδου, ε) τους απαιτούμενους χώρους στάθμευσης 
και στ) το ανώτατο ποσοστό δομήσιμων επιφανειών που 
μπορεί να μεταφέρεται από βαρυνόμενο ακίνητα που α- 
ναφέρονται στις περιπτώσεις α', β' και γ' της παρ. 1 του 
άρθρου 3 άλλων δήμων ή κοινοτήτων. 

β) Τα στοιχεία και τα δικαιολογητικά που υποβάλλονται 
και η διαδικασία που ακολουθείται για την έκδοση της α¬ 
πόφασης με την οποία εγκρίνεται η πραγματοποίηση 
Μ.Σ.Δ., καθώς και το ειδικότερο περιεχόμενο της απόφα¬ 
σης αυτής. 

γ) Ο τρόπος σύμφωνα με τον οποίο καθορίζεται η επι¬ 
φάνεια που μεταφέρεται στο ωφελούμενο ακίνητο και ο 
τρόπος με τον οποίο εκτιμάται η αγοραία οικοπεδική αξία 
του βαρυνόμενου και του ωφελούμενου ακινήτου. Ο τρό¬ 
πος καθορισμού και εκτίμησης μπορούν να αποτυπώνο- 
νται σε μαθηματικό τύπο. 

δ) Κάθε σχετική λεπτομέρεια για την πραγματοποίηση 
του μεταφερόμενου συντελεστή στο ωφελούμενο ακίνητο. 

2. Στο προεδρικό διάταγμα της προηγούμενης παρα¬ 
γράφου μπορεί να παρέχεται εξουσιοδότηση στον Υ¬ 
πουργό Περιβάλλοντος, Χωροταξίας και Δημόσιων Έρ¬ 
γων να ρυθμίζει, με απόφασή του που δημοσιεύεται στην 
Εφημερίδα της Κυβερνήσεως, ειδικότερα θέματα τεχνι¬ 
κού ή λεπτομερειακού χαρακτήρα. 

3. Με κοινή απόφαση των Υπουργών Περιβάλλοντος, 
Χωροταξίας και Δημόσιων Έργων και Δικαιοσύνης καθο¬ 
ρίζονται: 

α) Οι προϋποθέσεις και οι ειδικότεροι όροι έκδοσης, τα 
δικαιολογητικά που απαιτούνται και το ειδικότερο περιε¬ 
χόμενο της απόφασης έγκρισης έκδοσης τίτλου Μ.Σ.Δ. 
και του τίτλου Μ.Σ.Δ.. 

β) Τα στοιχεία της τεχνικής μελέτης που υποβάλλεται 
για την έκδοση απόφασης έγκρισης τίτλου, ο τρόπος δή¬ 
λωσης της συναίνεσης του κυρίου του βαρυνόμενου ακι¬ 
νήτου για την έκδοση της απόφασης και το περιεχόμενό 
της και το περιεχόμενο της έκθεσης ελέγχου τίτλων που 
υποβάλλεται για την εξακρίβωση της νομικής κατάστα¬ 
σης του βαρυνόμενου ακινήτου. 

γ) Η μορφή, το περιεχόμενο και τα όργανα που είναι αρ¬ 
μόδια για την τήρηση του Μητρώου μεταφοράς συντελε¬ 
στή δόμησης. 

δ) Ο ειδικότερος τρόπος μεταβίβασης του τίτλου, η δια¬ 
δικασία αντικατάστασής του σε περίπτωση κλοπής, κατα¬ 
στροφής ή απώλειάς του, οι προϋποθέσεις και οι διαδι¬ 
κασίες διαίρεσης και ακύρωσής του. 

ε) Οι σχετικές με τη μεταφορά συντελεστή δόμησης δι¬ 
οικητικές πράξεις, οι οποίες μεταγράφονται στα Υποθη¬ 
κοφυλακεία ή εγγράφονται στα Κτηματολογικά γραφεία 
της περιοχής που βρίσκεται το βαρυνόμενο και το ωφε¬ 
λούμενο ακίνητο και 

στ) Κάθε σχετική λεπτομέρεια για την έκδοση απόφα¬ 
σης έγκρισης έκδοσης τίτλου Μ.Σ.Δ. και του τίτλου 
Μ.Σ.Δ.. 

4. Με απόφαση του Υπουργού Περιβάλλοντος, Χωρο¬ 
ταξίας και Δημόσιων Έργων, που δημοσιεύεται στην Ε- 
φημερίδατης Κυβερνήσεως, καθορίζονται οι ειδικότερες 
προδιαγραφές εκπόνησης των μελετών για τον καθορι¬ 
σμό Ζ.Υ.Σ.. 

5. Οι όροι, οι προϋποθέσεις και οι περιορισμοί που κα¬ 
θορίζονται με το προεδρικό διάταγμα της παρ. 1 ισχύουν, 
εφόσον δεν ορίζεται διαφορετικά στην πράξη έγκρισης 
της Ζ.Υ.Σ. ή της Ζ.Α.Σ.. 

Άρθρο 7 

Μεταβατικές διατάξεις 

1. Έκδοση τίτλου Μ.Σ.Δ., σε εκτέλεση προεδρικού δια¬ 
τάγματος ή υπουργικής απόφασης έγκρισης έκδοσηςτίτ- 
λου, που έχουν εκδοθεί σύμφωνα με τις προϊσχύουσες 
διατάξεις, επιτρέπεται μόνον εφόσον το ακίνητο είναι βα¬ 
ρυνόμενο σύμφωνα μετις διατάξειςτου άρθρου 3. Αν δεν 
συντρέχει η προϋπόθεση αυτή, τα προεδρικά διατάγματα 
και οι υπουργικές αποφάσεις ανακαλούνται αυτεπαγγέλ- 
τως από τη διοίκηση. 


2. Τίτλοι που έχουν εκδοθεί σύμφωνα με τις προϊσχύου- 
σες διατάξεις και δεν έχουν πραγματοποιηθεί έως την έ¬ 
ναρξη ισχύος του παρόντος θεωρούνται αυτοδικαίως άκυ¬ 
ροι, εφόσον αφορούν ακίνητο το οποίο δεν είναι βαρυνό¬ 
μενο, σύμφωνα με τις διατάξεις της παρ. 1 του άρθρου 3. 

Οι τίτλοι που διατηρούνται σε ισχύ πραγματοποιούνται 
σύμφωνα μετις διατάξεις του νόμου αυτού. 

3. Προεδρικά διατάγματα ή υπουργικές αποφάσεις ή α¬ 
ποφάσεις του άρθρου 17 του ν. 2300/1995, που έχουν εκ¬ 
δοθεί σύμφωνα με τις προϊσχύουσες διατάξεις για πραγ¬ 
ματοποίηση μεταφοράς συντελεστή δόμησης θεωρού¬ 
νται αυτοδικαίως άκυροι, εφόσον δεν έχει εκδοθεί 
οικοδομική άδεια και εφόσον αφορούν ακίνητο το οποίο 
δεν είναι βαρυνόμενο, σύμφωνα με τις διατάξεις της παρ. 
1 του άρθρου 3, ή εφόσον το ωφελούμενο δεν βρίσκεται 
στις περιοχές που αναφέρονται στο άρθρο 4. 

4. Με κοινή απόφαση των Υπουργών Περιβάλλοντος, 
Χωροταξίας και Δημόσιων Έργων και Δικαιοσύνης, που 
δημοσιεύεται στην Εφημερίδα της Κυβερνήσεως, ρυθμί¬ 
ζεται η διαδικασία για την ανάκληση των πράξεων που α- 
ναφέρονται στην παράγραφο 1, η διαδικασία για τη δια¬ 
πίστωση της αυτοδίκαιης ακυρότητας των τίτλων και των 
πράξεων που αναφέρονται, αντιστοίχως, στις παραγρά¬ 
φους 2 και 3, ο τρόπος ενημέρωσης των δικαιούχων, η με¬ 
ταγραφή των διαπιστωτικών για την ακυρότητα πράξεων 
και κάθε σχετική λεπτομέρεια για την εφαρμογή των 
προηγούμενων παραγράφων. 

5. Κατ’ εξαίρεση των διατάξεων του άρθρου 4 και της 
παρ. 4 του άρθρου 5 και εφόσον το ωφελούμενο ακίνητο 
είναι άρτιο, είτε κατά τον κανόνα είτε κατά την παρέκκλι¬ 
ση, επιτρέπεται η πραγματοποίηση Μ.Σ.Δ. σε κτίρια που 
ανεγέρθηκαν νόμιμα και στα οποία το αργότερο μέχρι 
31.12.2001 είχε γίνει, κατά παράβαση της οικοδομικής ά¬ 
δειας, αλλαγή χρήσης χώρου και για το λόγο αυτόν υ¬ 
πέρβαση του Σ.Δ.του ακινήτου, εφόσον η έγκριση για την 
πραγματοποίηση εκδοθεί μέσα σε τρία έτη από την έναρ¬ 
ξη ισχύος του νόμου αυτού. 

Στην περίπτωση αυτή, πριν από την έκδοση της οικοδο¬ 
μικής άδειας για τη νομιμοποίηση απαιτείται να καταβλη¬ 
θούν τα πρόστιμα για την αυθαίρετη αλλαγή χρήσης, τα 
οποία για την εφαρμογή της παρούσας διάταξης ορίζο¬ 
νται σε ποσοστό 25% των καθοριζομένων σύμφωνα με τις 
σχετικές διατάξεις. Οι διατάξεις των προηγούμενων εδα¬ 
φίων εφαρμόζονται εφόσον: α) η νέα χρήση επιτρέπεται 
στην περιοχή και β) δεν έχουν προστεθεί ή δεν προστίθε¬ 
νται νέοι κλειστοί χώροι, οι δε υφιστάμενοι πληρούν τις ι- 
σχύουσες κτιριοδομικές διατάξεις ή αυτές που ίσχυαν κα¬ 
τά την κατασκευή των χώρων αυτών για τη νέα χρήση. 

Για την εξασφάλιση θέσεων στάθμευσης που απαιτού¬ 
νται λόγω της Μ.Σ.Δ., σύμφωνα με τις διατάξεις της πα¬ 
ραγράφου αυτής, εφαρμόζονται οι διατάξεις του ν. 960/ 
1979 (ΦΕΚ 194 Α') και του ν. 1221/1981 (ΦΕΚ292Α'), κα¬ 
θώς και των κανονιστικών πράξεων που έχουν εκδοθεί 
κατ’ εξουσιοδότησή τους. Αν η αλλαγή χρήσης αφορά θέ¬ 
σεις στάθμευσης, οι καταργούμενες με τον τρόπο αυτόν 
αντικαθίστανται και οι τυχόν απαιτούμενες επιπλέον θέ¬ 
σεις εξασφαλίζονται στο ίδιο ακίνητο ή σε άλλο ακίνητο 
που βρίσκεται στην προβλεπόμενη από τις ανωτέρω δια¬ 
τάξεις απόσταση από το ωφελούμενο. 

Με απόφαση του Υπουργού Περιβάλλοντος, Χωροτα¬ 
ξίας και Δημόσιων Έργων καθορίζεται ο τρόπος, η ειδικό¬ 
τερη διαδικασία, τα δικαιολογητικά και οι λεπτομέρειες 
για την εφαρμογή αυτής της παραγράφου. 

6. Ο δικαιούχος τίτλου Μ.Σ.Δ. που προέρχεται από κτί¬ 
ρια που αναφέρονται στο άρθρο 14 του ν. 1577/1985 
(ΦΕΚ210 Α') ή στηνπαρ. 7 του άρθρου 2 του ν. 880/1979 
(ΦΕΚ 58 Α') μπορεί να επιλέξει ή την επαναφορά του συ¬ 
ντελεστή δόμησης στο ακίνητο από το οποίο μεταφέρθη¬ 
κε, εφόσον αυτό είναι εφικτό, ή την εξαγορά του τίτλου 
Μ.Σ.Δ. από το Δημόσιο. 

Ο δικαιούχος τίτλου Μ.Σ.Δ. που εκδόθηκε, σύμφωνα με 
τις διατάξεις της παρ. 7 του άρθρου 8 του ν. 2052/ 1992 
(ΦΕΚ 94 Α'), για την κατασκευή χώρων στάθμευσης, μπο¬ 
ρεί να επιλέξει ή την υπαγωγή του στο καθεστώς χρημα¬ 
τικής επιχορήγησης των νόμων 1892/1990 (ΦΕΚ 101 Α'), 
2601/1998 (ΦΕΚ 81 Α') και 2819/2000 (ΦΕΚ 84 Α') ή την ε¬ 
ξαγορά του τίτλου Μ.Σ.Δ. από το Δημόσιο. 

Με κοινή απόφαση των Υπουργών Περιβάλλοντος, Χω¬ 
ροταξίας και Δημόσιων Έργων και Οικονομίας και Οικο¬ 
νομικών καθορίζονται ο τρόπος επαναφοράς του συντε¬ 
λεστή στο ακίνητο, οι όροι και οι προϋποθέσεις υπαγωγής 
στο καθεστώς χρηματικής επιχορήγησης, καθώς καιτο ύ¬ 
ψος της, η διαδικασία εξαγοράς του τίτλου μέσω του 
Ε.Τ.Ε.Ρ.Π.Σ., οτρόπος υπολογισμού της αξίαςτου, οτρό- 
πος καταβολής και κάθε άλλη λεπτομέρεια. 

ΚΕΦΑΛΑΙΟ Β' 

ΡΥΘΜΙΣΕΙΣ ΑΛΛΩΝ ΘΕΜΑΤΩΝ ΑΡΜΟΔΙΟΤΗΤΑΣ 
ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Άρθρο 8 

Τροποποιήσεις διατάξεων του ν. 1577/1985 (Γ.Ο.Κ.) και 
συμπλήρωση διατάξεων για την εκτός σχεδίου δόμηση 

1. Το τρίτο και το τέταρτο εδάφιο της παρ. 4 του άρθρου 
3 του ν. 1577/1985 (ΦΕΚ 210 Α'), η οποία έχει αριθμηθεί ως 
παρ. 4 με την παρ. 3 και τροποποιηθεί με την παρ. 4 του 
άρθρου 2 του ν. 2831/2000 (ΦΕΚ 140 Α'), αντικαθίστανται 
ως εξής: 

"Ειδικά για τις πρωτοβάθμιες Ε.Π.Α.Ε. ορίζεται μία ανά 
νομό. Για τις νομαρχιακές αυτοδιοικήσεις Αττικής και 
Θεσσαλονίκης και τις ενιαίες νομαρχιακές αυτοδιοική¬ 
σεις Ροδόπης - Έβρου και Δράμας - Καβάλας - Ξάνθης, 
καθώς και τις νομαρχιακές αυτοδιοικήσεις Κυκλάδων, 
Δωδεκανήσου, Σάμου και Λέσβου μπορεί να συνιστώνται 
περισσότερες πρωτοβάθμιες Ε.Π.Α.Ε.." 

2. Στο πρώτο εδάφιο της παρ. 6 του άρθρου 4 του ν. 
1577/1985 οι λέξεις "έως ένα έτος" αντικαθίστανται από 
τις λέξεις "έως δύο έτη". 

3. Στην περίπτωση Β' της παρ. 1 του άρθρου 7 του ν. 
1577/1985, όπως τροποποιήθηκε με την παρ. 3 του άρ¬ 
θρου 5 του ν. 2831/2000, προστίθεται εδάφιο ιστ' ως ε¬ 
ξής: 

"ιστ. Σε περίπτωση κατασκευής κτιρίων με εξωτερική 
τοιχοποιία από λιθοδομή πάχους πλέον ή ίσουτωνΟ,δΟ μ., 
η καταλαμβανόμενη από την τοιχοποιία επιφάνεια." 

4. Στο τέλος του δεύτερου εδαφίου της παρ. 3 του άρ¬ 
θρου 22 του ν. 1577/1985, όπως το εδάφιο αυτό τροπο¬ 
ποιήθηκε με την παρ. 3 του άρθρου 19 του ν. 2831/2000, 
προστίθεται εδάφιο ως εξής: 

"Απαγορεύεται η νομιμοποίηση της κατασκευής, αν κα¬ 
τά το χρόνο που ζητείται η νομιμοποίηση τα κτίσματα βρί¬ 
σκονται μέσα στους χώρους που ορίζονται στην παρ. 2 
του άρθρου 15τουν. 1337/1983 ή σε περιοχές που ορίζο¬ 
νται στην υπουργική απόφαση, η οποία εκδίδεται κατ’ ε¬ 
ξουσιοδότηση της παρ. 3 του πιο πάνω άρθρου, ή τα κτί¬ 


σματα συγκεντρώνουν τις οριζόμενες στην ίδια υπουργι¬ 
κή απόφαση προϋποθέσεις." 

5. Στο άρθρο 17 του ν. 1337/1983 (ΦΕΚ 33 Α') προστίθε¬ 
ται παρ. 14, ως εξής: 

"14.Τατρίατελευταίαεδάφιατηςπαρ. Ιτουάρθρου 15, 
όπως προστέθηκαν με την παρ. 7 του άρθρου 8 του ν. 
1512/1985 (ΦΕΚ 4 Α'), εφαρμόζονται και για τα αυθαίρετα 
του παρόντος άρθρου." 

6. Στο τρίτο εδάφιο της παρ. 1 του άρθρου 3 του ν. 
1577/1985, όπως τροποποιήθηκε και ισχύει, οι λέξεις "με 
την παράγραφο 3" αντικαθίστανται με τις λέξεις "με την 
παράγραφο 4". 

7. Μετά την περίπτωση (β) της παρ. 2 του άρθρου 2 του 
από 24/31.5.1985 προεδρικού διατάγματος (ΦΕΚ 270 Δ') 
προστίθεται περίπτωση (γ) ως εξής: 

"γ. Κτηνοτροφικά στέγαστρα με σκελετό θερμοκηπίου 
ή κινητά κτηνοτροφικά στέγαστρα, των οποίων οι τύποι έ¬ 
χουν την έγκριση του Κέντρου Ελέγχου Γεωργικών Κατα¬ 
σκευών ή άλλου φορέα που ορίζεται από το Υπουργείο 
Γεωργίας, κατασκευάζονται με ποσοστό κάλυψης 40% 
της επιφάνειας του γηπέδου, σε απόσταση από τα όριά 
του τουλάχιστον 4,00 μ. ή σε απόσταση από τα όρια μι¬ 
κρότερη από 4 μέτρα και πάντως όχι μικρότερη από 2,5 
μέτρα, εφόσον η μικρότερη αυτή απόσταση εγκριθεί κα¬ 
τά την έκδοση της άδειας για την ίδρυση της μονάδας και 
με μέγιστο ύψος 4,50 μ.. Γιατην ανωτέρω κατασκευή ή ε¬ 
γκατάσταση δεν απαιτείται οικοδομική άδεια, αλλά προη¬ 
γούμενη έγκριση της αρμόδιας Πολεοδομίας, που εκδί- 
δεται ύστερα από την άδεια ίδρυσης της κτηνοτροφικής 
μονάδας και ύστερα από την έγκριση των περιβαλλοντι¬ 
κών όρων. Με κοινή απόφαση των Υπουργών Περιβάλλο¬ 
ντος, Χωροταξίας και Δημόσιων Έργων και Γεωργίας κα¬ 
θορίζονται οι ειδικότερες προϋποθέσεις, οι όροι, τα δι- 
καιολογητικά και κάθε σχετική λεπτομέρεια για την 
έκδοση της έγκρισης κατασκευής και εγκατάστασης κτη- 
νοτροφικών στεγάστρων." 

8. Με απόφαση του Υπουργού Περιβάλλοντος, Χωρο¬ 
ταξίας και Δημόσιων Έργων, που εκδίδεται ύστερα από 
αίτηση της εταιρείας ΕΛΠΕΤ - ΒΑΛΚΑΝΙΚΗ ΑΈ. και γνώμη 
του Κεντρικού Συμβουλίου Χωροταξίας, Οικισμού και Πε¬ 
ριβάλλοντος, επιτρέπεται στην πιο πάνω εταιρία να κατα¬ 
σκευάζει τα αναγκαία για τη λειτουργία του πετρελαια¬ 
γωγού Θεσσαλονίκης - Σκοπιών, βανοστάσια με τους ε¬ 
ξής όρους δόμησης, κατά παρέκκλιση των διατάξεων του 
άρθρου 1 του π.δ/τοςτης 24.5/31.5.1985 (ΦΕΚ270 Δ'): 

1. Το ελάχιστο εμβαδό γηπέδου ορίζεται σε 150 τ.μ.. 

2. Το μέγιστο ποσοστό κάλυψης του γηπέδου ορίζεται 
σε 30% της επιφάνειάς του. 

3. Ο μέγιστος συντελεστής δόμησης του γηπέδου ορί¬ 
ζεται σε 0,3. 

4. Ο μέγιστος συντελεστής κατ’ όγκον εκμετάλλευσης 
του κτιρίου που θα ανεγερθεί ορίζεται σε 2. 

5. Οι αποστάσεις του κτιρίου από τα όρια του γηπέδου 
ορίζονται σε 2 μέτρα τουλάχιστον. 

6. Το μέγιστο ύψος του κτιρίου ορίζεται σε 3,50 μέτρα. 

Άρθρο 9 

Τροποποιήσεις του ν. 2508/1997, πολεοδομικές 

ρυθμίσεις και τροποποιήσεις διατάξεων χρήσεων γης 

1. Στο τέλος της παρ. 11 του άρθρου 4 του ν. 2508/1997 
(ΦΕΚ 124 Α') προστίθεται εδάφιο ως εξής: 

"Επίσης σύμφωνα με τις προϊσχύουσες διατάξεις επι¬ 
τρέπεται η τροποποίηση ή αναθεώρηση εγκεκριμένων 

Γ.Π.Σ. χωρίς επέκταση των ορίων τους, εφόσον συντρέ¬ 
χουν οι λόγοι που αναφέρονται στην παράγραφο 7 του 
παρόντος άρθρου." 

2. α. Στην παράγραφο 1 του άρθρου 24 του ν. 2508/1997 
μετά τη λέξη "Σ.Χ.Ο. Ο. Α. Ππροστίθενται τα εξής: 

"ή στα όρια Γ.Π.Σ. και Ζ.Ο.Ε. εγκεκριμένων σύμφωνα με 
τις διατάξεις των άρθρων 3 και 29 του ν. 1337/1983." 

β. Στο πρώτο εδάφιο της παραγράφου 3 του ίδιου άρ¬ 
θρου αντικαθίστανται οι λέξεις:"του κατά τα ανωτέρω 
Γ.Π.Σ. ή Σ.Χ.Ο.Ο.Α.Π." με τις λέξεις: "των κατά την παρά¬ 
γραφο 1 του άρθρου αυτού σχεδίων". 

γ. Στο πρώτο εδάφιο της παραγράφου 6 του ίδιου άρ¬ 
θρου αντικαθίστανται οι λέξεις "Γ.Π.Σ. ή Σ.Χ.Ο.Ο.Α.Π." με 
τη λέξη "σχεδίων". 

δ. Το δεύτερο εδάφιο της παρ. 13 του ίδιου άρθρου α¬ 
ντικαθίσταται ως εξής: 

"Η ολοκλήρωση των έργων αυτών πιστοποιείται με α¬ 
πόφαση του Υπουργού Περιβάλλοντος, Χωροταξίας και 
Δημόσιων Έργων, μετά από εισήγηση της αρμόδιας δι¬ 
εύθυνσης για την έγκριση της πολεοδομικής μελέτης και 
έκθεση επιτροπής τεχνικών υπαλλήλων που συγκροτεί¬ 
ται με απόφαση του οικείου νομάρχη, οι οποίες αναφέ- 
ρονται υποχρεωτικά στο σχετικό συμβόλαιο μεταβίβα¬ 
σης." 

ε. Στο τέλος της παραγράφου 16 του ίδιου άρθρου, ό¬ 
πως αυτή ισχύει μετά την τροποποίηση και συμπλήρωσή 
της με τις παραγράφους 2 και 3 του άρθρου 19 του ν. 
2742/1999 (ΦΕΚ 207 Α’), προστίθεται εδάφιο ως εξής: 

"Εκκρεμείς περιπτώσεις πολεοδόμησης εκτάσεων με 
τις διατάξεις του άρθρου 29 του ν. 1947/1991, για τις ο¬ 
ποίες έχει υποβληθεί φάκελος με τα δικαιολογητικά για 
την έκδοση απόφασης Οικιστικής Καταλληλότητας της έ¬ 
κτασης ή έχει εκδοθεί η απόφαση αυτή και για οποιονδή- 
ποτε λόγο δεν προωθήθηκε ή δεν εγκρίθηκε η πολεοδο- 
μική μελέτη της έκτασης, δύναται να υπαχθούν στις δια¬ 
τάξεις του παρόντος άρθρου, πλην αυτών που αφορούν 
στην επιφάνεια της έκτασης και στον υπολογισμό της ει¬ 
δικής χρηματικής εισφοράς, θέματα για τις οποίες εφαρ¬ 
μόζονται οι προϊσχύουσες διατάξεις." 

3. Η παρ. 6 του άρθρου 25 του ν. 2508/1997 αντικαθί¬ 
σταται ως εξής: 

"6. Οι διατάξεις του άρθρου 14 του ν.δ. 17.7/16.8.1923 
έχουν εφαρμογή: α) σε συγκροτημένους οικισμούς προ- 
ϋφιστάμενους του ν.δ/τος της 17.7.1923 που στερούνται 
εγκεκριμένου ρυμοτομικού σχεδίου, β) σε ρυμοτομικά 
σχέδια εγκεκριμένα με τις διατάξεις του ν.δ. 17.7/ 
16.8.1923 ή με τις προγενέστερες του ν.δ/τος αυτού δια¬ 
τάξεις, γ) σε ρυμοτομικά σχέδια διανομών για αστική α¬ 
ποκατάσταση δικαιούχων του Υπουργείου Γεωργίας, τα 
οποία έχουν κυρωθεί κατά τις διατάξεις της εποικιστικής 
νομοθεσίας, πριν από τη δημοσίευση του ν. 1337/1983, δ) 
σε ρυμοτομικά σχέδια του άρθρου 37 του ν. 1337/1983, ε) 
και σε ρυμοτομικά σχέδια εκτάσεων οικοδομικών συνε¬ 
ταιρισμών, τα οποία έχουν ενσωματωθεί σε ευρύτερες 
περιοχές με ρυμοτομικό σχέδιο εγκεκριμένο πριν από την 
έναρξη ισχύος του ν. 1337/1983 (ΦΕΚ33Α'). 

Ως όριο του οικισμού για τον υπολογισμό της ζώνης 
λαμβάνεται το όριο του οικισμού του προϋφιστάμενου 
του ν.δ/τος 17.7.1923 ή το όριο του εγκεκριμένου ρυμο¬ 
τομικού σχεδίου. Σε περίπτωση που η ζώνη επικαλύπτεται 
κατά τμήμα της με επέκταση ρυμοτομικού σχεδίου κατά 
τις διατάξεις του ν. 1337/1983 ή με οικισμό οριοθετημένο 
κατ’ εφαρμογή του από 24.4/3.5.1985 π.δ/τος (ΦΕΚ 181 


Δ'), οι διατάξεις του άρθρου 14 του ν.δ. 17.7/16.8.1923 έ¬ 
χουν εφαρμογή μόνο στο υπόλοιπο τμήμα της ζώνης." 

4. Η οριστική διανομή κληροτεμαχίων στη θέση "Μπάλα" 
του κτήματος "Σταμάτα", που εγκρίθηκε με την αριθμ. 
127357/15.11.1934 απόφαση του Υπουργού Γεωργίας 
(ΦΕΚ 164 Β'/11.12.1934) στο τμήμα αυτής που βρίσκεται ο 
οικισμός Ροδόπολη της κοινότητας Ροδόπολης Αττικής, ό¬ 
πως φαίνεται στο συνδημοσιευόμενο διάγραμμα κλίμακας 
1: 2000, που θεωρήθηκε από τον Προϊστάμενο της Διεύ¬ 
θυνσης Τοπογραφικών Εφαρμογώντου Υπουργείου Περι¬ 
βάλλοντος, Χωροταξίας και Δημόσιων Έργων, θεωρείται 
εγκεκριμένο ρυμοτομικό σχέδιο αγροτικού οικισμού. 

- Στο πρόσωπο των οικοπέδων οικοδομημένων και μη 
που βρίσκονται στην περιοχή του παραπάνω ρυμοτομι¬ 
κού σχεδίου επιβάλλεται προκήπιο πλάτους έξι (6,00) μέ¬ 
τρων, όπως φαίνεται στο ίδιο ως άνω διάγραμμα. 

- Στο όριο των οικοπέδων προς το εξωτερικό όριο του 
ρυμοτομικού σχεδίου διανομής και προς το τεμάχιο 370 
(α και β) επιβάλλεται υποχρεωτικός ακάλυπτος χώρος 
πλάτους τεσσάρων (4,00) μέτρων και δέκα (10,00) μέ¬ 
τρων αντίστοιχα. 

- Τα ελάχιστα όρια εμβαδού και προσώπου, καθώς και οι 
λοιποί όροι και περιορισμοί δόμησης των οικοπέδων ορί¬ 
ζονται ως εξής: 

Ελάχιστο πρόσωπο: δεκατέσσερα (14,00) μέτρα. 

Ελάχιστο εμβαδόν: τετρακόσια (400,00) τετρ. μέτρα. 

Ως πρόσωπο των οικοπέδων δύναται να θεωρηθεί και το 
όριο της ιδιοκτησίας σε κοινής χρήσεως χώρο που δημι- 
ουργήθηκε μετά από διαπλάτυνση οδού του ρυμοτομικού 
σχεδίου, με την προϋπόθεση ρητής παραίτησης, με συμ¬ 
βολαιογραφική πράξη, από κυριότητα, νομή και κατοχή 
του χώρου αυτού. 

- Απαγορεύεται η κατάτμηση οικοπέδων με εμβαδόν μι¬ 
κρότερο των οκτακόσιων (800,00) τετρ. μέτρων και με 
πρόσωπο μικρότερο των είκοσι (20,00) μέτρων. 

- Μέγιστο ποσοστό κάλυψης των οικοπέδων: σαράντα 
τοις εκατό (40%) της επιφάνειάςτους. 

- Συντελεστής δόμησης: εβδομήντα εκατοστά (0,70). 

- Μέγιστο επιτρεπόμενο ύψος κτιρίων: επτά και μισό 
(7,50) μέτρα. 

- Επιβάλλεται η κατασκευή στέγης μέγιστου ύψους ε¬ 
νός και μισού (1,5) μέτρου και κλίσης μέχρι 35%. 

- Η απόσταση Δ της παρ. 1 του άρθρου 9 του ν. 
1577/1985, όπως ισχύει, ορίζεται σε δύο και μισό (2,50) 
μέτρα. 

- Στους οικοδομήσιμους χώρους επιτρέπεται η χρήση 
αμιγούς κατοικίας, με εξαίρεση τα οικοδομικά τετράγωνα 
εκατέρωθεν της οδού 25ης Μαρτίου, όπως αυτά εμφανί¬ 
ζονται στο διάγραμμα που συνοδεύει την παρούσα διά¬ 
ταξη , στα οποία επιτρέπεται η χρήση γενικής κατοικίας, ό¬ 
πως προσδιορίζεται από το άρθρο 3 του από 23.2.1987 
π.δ/τος (ΦΕΚ 166 Δ'), εκτός από πρατήρια βενζίνης και συ¬ 
νεργεία επισκευής αυτοκινήτων και μοτοσικλετών. 

Το τεμάχιο με αρ. 106 καθορίζεται ως χώρος ανέγερσης 
κτιρίων εκπαίδευσης. Γιατα συγκεκριμένα κτίρια το μέγι¬ 
στο επιτρεπόμενο ύψος προσαυξάνεται κατά τρία και πε¬ 
νήντα (3,50) μέτρα και το ύψος της στέγης κατά μισό 
(0,50) μέτρο. 

Επιτρέπεται η αποπεράτωση οικοδομών που ανεγείρο- 
νται σύμφωνα με οικοδομική άδεια που δεν ανακλήθηκε ή 
ακυρώθηκε μόνο κατά το τμήμα του κτιρίου που έχει πε- 
ρατωθεί ο φέρων οργανισμός μέχρι τη δημοσίευση του 
παρόντος νόμου. 

Οι παραπάνω ρυθμίσεις δεν εφαρμόζονται στην περιο¬ 
χή που εντάχθηκε στο ρυμοτομικό σχέδιο Ν. Αιολίδας, με 
το από 23.5.1962 β.δ/γμα (ΦΕΚ 70 Δ78.6.1962). 

Οι ρυθμίσεις της παραγράφου αυτής μπορεί να τροπο¬ 
ποιούνται με προεδρικό διάταγμα. 

5. α) Στο δεύτερο εδάφιο της παρ. 2 του άρθρου 2 του 
ν. 2730/1999 (ΦΕΚ 130 Α') πριν από τις λέξεις "στην αφε¬ 
τηρία του Μαραθωνίου δρόμου στο Μαραθώνα Αττικής," 
προστίθενται οι λέξεις "στις εγκαταστάσεις του υφιστά¬ 
μενου Σταδίου και". 

β) Οι εγκαταστάσεις του υφιστάμενου Σταδίου και η α¬ 
φετηρία του Μαραθωνίου δρόμου για την εφαρμογή της 
παρ. 2 του άρθρου 2 του ν. 2730/1999, όπως συμπληρώ¬ 
θηκε με το προηγούμενο εδάφιο, απεικονίζονται σε διά¬ 
γραμμα κλίμακας 1: 25.000, που θεωρήθηκε από την 
Προϊσταμένη του Οργανισμού Αθήνας και του οποίου α¬ 
ντίτυπο σε φωτοσμίκρυνση δημοσιεύεται με το νόμο αυ¬ 
τόν στην Εφημερίδα της Κυβερνήσεως. 

6. α. Στις περιπτώσεις διανοίξεως - διαπλατύνσεων - 
βελτιώσεων οδών που διέρχονται εντός ή στα όρια πολε- 
οδομικών σχεδίων που έχουν εγκριθεί μετις διατάξειςτου 
ν. 1337/1983 επιτρέπεται η εξασφάλιση, ύστερα από επί¬ 
σπευση του Δημοσίου, των αναγκαίων ακινήτων με τη δια¬ 
δικασία που προβλέπεται από τις διατάξεις του άρθρου 5 
του ν. 653/1977 (ΦΕΚ 214 Α'). 

β. Γιατην κατά περίπτωση εφαρμογή της παραπάνω πα¬ 
ραγράφου απαιτείται η έκδοση απόφασης του Υπουργού 
Περιβάλλοντος, Χωροταξίας και Δημόσιων Έργων, που 
δημοσιεύεται στην Εφημερίδα της Κυβερνήσεως και κοι¬ 
νοποιείται στην αρμόδια υπηρεσία για τη σύνταξη της 
πράξης εφαρμογής. 

γ. Οι πράξεις αναλογισμού (κτηματολογικός πίνακας 
και κτηματολογικό διάγραμμα), που συντάσσονται σε ε¬ 
κτέλεση της περίπτωσης α', κοινοποιούνται με απόδειξη 
εντός δεκαπέντε (15) ημερών από την έκδοσή τους στους 
εμπλεκόμενους φορείς που έχουν την ευθύνη της επο- 
πτείας και επίβλεψης των πράξεων εφαρμογής που συ- 
ντάσσονται ή πρόκειται να συνταχθούν. 

δ. Κατά τον υπολογισμό των υποχρεώσεων και οφειλών, 
σύμφωνα με τις διατάξεις του ν. 1337/1983, των ιδιοκτη¬ 
σιών που συμμετέχουν στις συντασσόμενες κατά τα ανω¬ 
τέρω πράξεις αναλογισμού, εφαρμόζεται αναλόγως το 
άρθρο 7 του από 26.5/14.6.1993 π.δ/τος (ΦΕΚ 648 Δ'). 

Ως εμβαδόν ιδιοκτησίας για τον υπολογισμό της εισφο¬ 
ράς σε γη των ιδιοκτησιών αυτών, σύμφωνα με το άρθρο 
8 του ν. 1337/1983, όπως ισχύει, λαμβάνεταιτο εμβαδόν 
που απομένει μετά την απαλλοτρίωση που υφίσταται η ι¬ 
διοκτησία σύμφωνα με την κατά την παρ. 2 του παρόντος 
υπουργική απόφαση. 

ε. Στην περίπτωση που η πράξη εφαρμογής έχει κυρω¬ 
θεί, ως ιδιοκτησία νοείται εκείνη που προέκυψε από την 
πράξη εφαρμογής. Η υποχρέωση των παρόδιων ιδιοκτη¬ 
σιών θεωρείται ότι εξαντλήθηκε με την κυρωθείσα πράξη 
εφαρμογής, η δε οφειλόμενη αποζημίωση λόγω ρυμοτο¬ 
μίας καταβάλλεται από το Δημόσιο. 

7. Στο τέλος της υποπαρ. 2. Ζώνη Β, της παρ. II. Καθο¬ 
ρισμός ορίων ζωνών, του άρθρου 21 του ν. 2742/1999 
(ΦΕΚ 207 Α') προστίθεται εδάφιο ως εξής: 

"Στην έκταση κυριότητας της Γ ενικής Γ ραμματείας Α¬ 
θλητισμού που βρίσκεται στην περιοχή Ριμινίτικατου Δή¬ 
μου Αγίας Βαρβάρας επιτρέπεται η κατασκευή Δημοτι¬ 
κού Σταδίου μετά από έγκριση της αρμόδιας υπηρεσίας 
της Γ.Γ.Α., χωρίς άλλες προϋποθέσεις." 


Άρθρο 10 

1. Το άρθρο 29 του ν. 2831/2000 (ΦΕΚ 140 Α') αντικαθί¬ 
σταται ως εξής: 

11 Άρθρο 29 

Άσκηση αρμοδιοτήτων πολεοδομικού σχεδιασμού 

1. Με απόφαση του οικείου νομάρχη και με την επιφύ¬ 
λαξη των διατάξεων των παραγράφων 2 και 3 γίνονται οι 
ακόλουθες πολεοδομικές ρυθμίσεις: 

α) Η έγκριση και τροποποίηση ρυμοτομικών σχεδίων, 
καθώς και ο καθορισμός όρων και περιορισμών δόμησης 
σε αγροτικούς οικισμούς, σύμφωνα με το άρθρο 38 του ν. 
1337/1983 (ΦΕΚ33Α'). 

β) Η τροποποίηση, σύμφωνα με την ισχύουσα νομοθε¬ 
σία, εγκεκριμένων σχεδίων πόλεων και οικισμών και ο κα¬ 
θορισμός και η τροποποίηση όρων και περιορισμών δό¬ 
μησης σε αυτά, καθώς και η έγκριση πολεοδομικής μελέ¬ 
της ανάπλασης και αναμόρφωσης κατά τις διατάξεις των 
άρθρων 11 και 15παρ. 4του ν. 2508/1997 (ΦΕΚ 124Α'). 

Αρμόδιο Συμβούλιο να γνωμοδοτεί για τις ρυθμίσεις 
των εδαφίων α' και β' είναι το Συμβούλιο Χωροταξίας, Οι¬ 
κισμού και Περιβάλλοντος του οικείου νομού. 

2. Με απόφαση του οικείου Γενικού Γραμματέα Περιφέ¬ 
ρειας και με την επιφύλαξη των διατάξεων της επόμενης 
παραγράφου γίνονται οι ακόλουθες πολεοδομικές ρυθμί¬ 
σεις: 

α) Η τροποποίηση, σύμφωνα με την ισχύουσα νομοθε¬ 
σία, εγκεκριμένων σχεδίων πόλεων και οικισμών και ο κα¬ 
θορισμός και η τροποποίηση όρων και περιορισμών δό¬ 
μησης σε αυτά, στις παράκτιες περιοχές και σε βάθος δύο 
Ο.Τ. από την ακτή, εφόσον αυτά βρίσκονται σε απόσταση 
500 μ. από αυτή. 

β) Ο καθορισμός των ορίων και των όρων και περιορι¬ 
σμών δόμησης οικισμών μέχρι 2.000 κατοίκους σε εφαρ¬ 
μογή του από 24.4.1985 π.δ/τος "Τρόπος καθορισμού ο¬ 
ρίων οικισμών της χώρας μέχρι 2.000 κατοίκους, κατηγο¬ 
ρίες αυτών, καθορισμός όρων και περιορισμών δόμησης" 
(ΦΕΚ 181 Δ') και η έγκριση πολεοδομικών μελετών των οι¬ 
κισμών αυτών, σε εφαρμογή του από 20.8.1985 π.δ/τος 
"Πολεοδόμηση και επέκταση οικισμών της χώρας μέχρι 
2.000 κατοίκους και τροποποίηση του από 24.4.1985 
π.δ/τος" (ΦΕΚ414Δ'). 

γ) Η έγκριση πολεοδομικών μελετών σε εφαρμογή του 
άρθρου 7του ν. 2508/1997. 

δ) Οι ρυθμίσεις που αναφέρονται στο άρθρο 26 του ν. 
1337/1983, όπως ισχύει, στις περιπτώσεις εκτέλεσης ε¬ 
πειγόντων στεγαστικών προγραμμάτων "(Ο.Ε.Κ. κ.λπ.)" 
και καθορισμού χώρων ανέγερσης κτιρίων δημόσιων και 
δημοτικών σκοπών και γενικά κτιρίων κοινής ωφέλειας και 
εφόσον οι συγκεκριμένες χρήσεις δεν έρχονται σε αντί¬ 
θεση με τις κατευθύνσεις εγκεκριμένου Γ.Π.Σ. ή 
Σ.Χ.Ο.Ο.Α.Π. ή άλλου σχεδίου χρήσεων γης. 

ε) Η έγκριση για τις παρεκκλίσεις της παρ. 16 του άρ¬ 
θρου 27 του ν. 2831/2000 (ΦΕΚ 140 Α'), για τις περιπτώ¬ 
σεις της παρούσας και της προηγούμενης παραγράφου. 

Αρμόδιο Συμβούλιο να γνωμοδοτεί για τις ως άνω ρυθ¬ 
μίσεις είναι το οικείο Περιφερειακό Συμβούλιο Χωροτα¬ 
ξίας, Οικισμού και Περιβάλλοντος. 

3. Με απόφαση του Υπουργού Περιβάλλοντος Χωροτα¬ 
ξίας και Δημόσιων Έργων γίνονται οι ακόλουθες πολεο¬ 
δομικές ρυθμίσεις: 

α) Η τροποποίηση, σύμφωνα με την ισχύουσα νομοθε¬ 
σία, εγκεκριμένων σχεδίων πόλεων και οικισμών, καθώς 

και ο καθορισμός και η τροποποίηση όρων και περιορι¬ 
σμών δόμησης σε αυτά, στις εξής περιπτώσεις: 

αα. εκατέρωθεν των οδικών αξόνων που καθορίζονται 
με αποφάσεις του Υπουργού Περιβάλλοντος, Χωροτα¬ 
ξίας καιΔημόσιων Έργων στους Νομούς Αττικής και Θεσ¬ 
σαλονίκης, κατ’ εφαρμογή του άρθρου 99 παρ. 4 του 
ν. 1892/1990 (ΦΕΚ101 Α'),όπως ισχύει, 
ββ. σε περιοχές ιδιαίτερου φυσικού κάλλους, σε κηρυγ¬ 
μένους αρχαιολογικούς χώρους, σε δάση ή δασικές ε¬ 
κτάσεις, σε περιοχές που προστατεύονται σύμφωνα μετά 
άρθρα 18 και 19 του ν. 1650/1986 ή βάσει διεθνών συνθη¬ 
κών. 

β) Ο καθορισμός των ορίων και των όρων και περιορι¬ 
σμών δόμησης, σύμφωνα με τις διατάξεις του από 

24.4.1985 π.δ/τος (ΦΕΚ 181 Δ'), καθώς και η έγκριση πο- 
λεοδομικών μελετών, σύμφωνα με τις διατάξεις των από 

20.8.1985 (ΦΕΚ 414 Δ') και 2.4.1985 (ΦΕΚ 225 Δ') π.δ/των, 
οικισμών παραλιακών, όπως ορίζονται στο άρθρο 2 παρ. 1 
του από 24.4.1985π.δ/τος, ή οικισμώντωνοποίωντα όρια 
ή η περιοχή στην οποία αφορά η πολεοδομική μελέτη ε¬ 
μπίπτουν σε ζώνη 500 μ. από την ακτή ή οικισμών που ευ- 
ρίσκονται σε περιοχές ιδιαίτερου φυσικού κάλλους ή σε 
κηρυγμένους αρχαιολογικούς χώρους ή σε δάση ή σε δα¬ 
σικές εκτάσεις ή σε περιοχές που προστατεύονται σύμ¬ 
φωνα μετά άρθρα 18 και 19του ν. 1650/1986 (ΦΕΚ 160 Α') 
ή βάσει διεθνών συνθηκών. 

γ) Η έγκριση πολεοδομικών μελετών στις περιπτώσεις: 
αα. πολεοδόμησης περιοχών που εμπίπτουν έστω και 
μερικά σε ζώνη 500 μ. από την ακτή ή ευρίσκονται σε πε¬ 
ριοχές ιδιαίτερου φυσικού κάλλους ή σε κηρυγμένους 
αρχαιολογικούς χώρους ή σε δάση ή δασικές εκτάσεις ή 
σε περιοχές που προστατεύονται σύμφωνα με τα άρθρα 
18 και 19του ν. 1650/1986 (ΦΕΚ 160 Α'), 
ββ. αξιόλογων οικισμών κατά τις διατάξεις του από 

24.4.1985 π.δ/τος (ΦΕΚ 181 Δ'). 

δ) Οι ρυθμίσεις του άρθρου 26 του ν. 1337/1983, όπως ι¬ 
σχύει, σε κηρυγμένους αρχαιολογικούς χώρους, δάση ή 
δασικές εκτάσεις, περιοχές που προστατεύονται σύμφω¬ 
να μετά άρθρα 18 και 19 του ν. 1650/1986 ή βάσει διεθνών 
συνθηκών, καθώς και σε περιοχές που βρίσκονται σε α¬ 
πόσταση μικρότερη των 500 μ. από την ακτή. Οι ρυθμίσεις 
αυτές πρέπει να είναι σύμφωνες με τις κατευθύνσεις των 
πλαισίων χωροταξικού και πολεοδομικού σχεδιασμού, 
σύμφωνα με τις αντίστοιχες διατάξεις των νόμων 
2742/1999 και 2508/1997. 

4. Όπου στις προηγούμενες παραγράφους προβλέπε- 
ται τροποποίηση εγκεκριμένων σχεδίων πόλεων και οικι¬ 
σμών, οι σχετικές πολεοδομικές ρυθμίσεις πρέπει: 

α) να μην επιφέρουν μείωση της συνολικής επιφάνειας 
κοινόχρηστων χώρων ούτε των αναγκαίων κοινωφελών 
χώρων σύμφωνα με τα γενικά πλαίσια χρήσεων γης 
(Γ.Π.Σ., Σ.Χ.Ο.Ο.Α.Π.). Επιτρέπεται η μείωση όταν η τρο¬ 
ποποίηση γίνεται λόγω άρσης αναγκαστικής απαλλο¬ 
τρίωσης, η οποία γίνεται σε συμμόρφωση αποφάσεων 
των αρμόδιων Δικαστηρίων, με τις οποίες ακυρώνεται η 
άρνηση της διοίκησης να άρει την απαλλοτρίωση. 

β) να μην επιφέρουν αύξηση του ισχύοντος συντελεστή 
δόμησης ούτε αλλαγή των γενικών κατηγοριών χρήσεων 
της περιοχής, σύμφωνα με τις διατάξεις του από 
23.2.1987 π.δ/τος (ΦΕΚ 166Δ'), δυσμενέστερη για το φυ¬ 
σικό και δομημένο περιβάλλον και 
γ) να μην είναι αντίθετες με τις διατάξεις και κατευθύν¬ 
σεις των εγκεκριμένων Γ.Π.Σ. και Σ.Χ.Ο.Ο.Α.Π.. 


5. Κάθε διάταξη ως προς τις ως άνω αρμοδιότητες πο¬ 
λεοδομικών ρυθμίσεων που έρχεται σε αντίθεση με τα ο¬ 
ριζόμενα στο άρθρο αυτό καταργείται. Επίσης καταργεί- 
ται κάθε διάταξη με την οποία μεταβιβάστηκαν αρμοδιό¬ 
τητες πολεοδομικών ρυθμίσεων στους νομάρχες και σε 
δημοτικό ή κοινοτικό συμβούλιο. 

6. Δεν απαιτείται εκ νέου η τήρηση της διαδικασίας της 
παρ. 1 του άρθρου 3 του π.δ/τος της 17.7.1923, για την έ¬ 
γκριση ή τροποποίηση ρυμοτομικών σχεδίων που έγιναν 
με αποφάσεις νομαρχών ή δημοτικών συμβου- λίων, οι ο¬ 
ποίες έχουν ακυρωθεί επειδή εκδόθηκαν αναρμοδίως ή 
κατά των οποίων έχουν ασκηθεί ένδικα μέσα. Στην περί¬ 
πτωση αυτή αρκεί η επικαιροποίηση της γνωμοδότησης 
του αρμόδιου δημοτικού ή κοινοτικού συμβουλίου." 

2. α) Στο άρθρο 21 του ν. 2508/1997 προστίθεται παρά¬ 
γραφος 6 ως εξής: 

"6. Οι δήμοι και οι κοινότητες δύνανται, για την εκπόνη¬ 
ση και μόνο πολεοδομικών μελετών και μελετών πράξεων 
εφαρμογής περιοχών που προβλέπεται να πολεοδομη- 
θούν από εγκεκριμένα Γενικά Πολεοδομικά Σχέδια, Σχέ¬ 
δια Χωρικής και Οικιστικής Οργάνωσης Ανοικτής Πόλης ή 
Ζώνες Οικιστικού Ελέγχου, να βεβαιώνουν και να ει¬ 
σπράττουν χρηματικές προκαταβολές από τους ιδιοκτή¬ 
τες των περιοχών που πρόκειται να ενταχθούν σε ρυμο¬ 
τομικό σχέδιο. Οι προκαταβολές αυτές για κάθε ιδιοκτη¬ 
σία υπολογίζονται κατ’ αναλογία της επιφάνειας της 
ιδιοκτησίας προς την επιφάνεια της συνολικά πολεοδο- 
μούμενης έκτασης, ανέρχονται σε ποσοστό 10% επί της 
προεκτιμώμενης εισφοράς σε χρήμα, σύμφωνα με τις 
διατάξεις του παρόντος άρθρου, εγγράφονται σε ειδικό 
κωδικό των προϋπολογισμών των δήμων και κοινοτήτων 
και διατίθενται αποκλειστικά για τη χρηματοδότηση των 
μελετών που απαιτούνται μέχρι και την ολοκλήρωση της 
έκδοσης της αντίστοιχης διοικητικής πράξης έγκρισης 
του ρυμοτομικού σχεδίου και την κύρωση της πράξης ε¬ 
φαρμογής του από τον αρμόδιο φορέα. Οι χρηματικές 
προκαταβολές συμψηφίζονται με την οφειλόμενη εισφο¬ 
ρά σε χρήμα, όπως αυτή προκύπτει σύμφωνα με τις κεί¬ 
μενες διατάξεις, για κάθε ιδιοκτησία με την ένταξή της σε 
ρυμοτομικό σχέδιο. 

Με κοινή απόφαση των Υπουργών Περιβάλλοντος, Χω¬ 
ροταξίας και Δημόσιων Έργων, Εσωτερικών, Δημόσιας 
Διοίκησης και Αποκέντρωσης και Οικονομίας και Οικονο¬ 
μικών καθορίζονται οι ειδικότερες προϋποθέσεις, οι όροι, 
η διαδικασία και κάθε απαραίτητη λεπτομέρεια για την ε¬ 
φαρμογή της παρούσας διάταξης." 

β) Στο τέλος του πέμπτου εδαφίου της παρ. 3 του άρ¬ 
θρου 9 του ν. 1337/1983, όπως αυτή τροποποιήθηκε και ι¬ 
σχύει, προστίθενται οι λέξεις: "καθώς και για την εκπόνη¬ 
ση πολεοδομικών μελετών και μελετών πράξεων εφαρ¬ 
μογής". 

3. α) Στο τέλος της περ. 1 της παρ. Λ του άρθρου 2 του 
από 27.2.1998 π.δ/τος (ΦΕΚ 125 Δ') προστίθεται εδάφιο 
ως εξής: 

"- Εγκαταστάσεις θεματικού Πάρκου, που μπορεί να εί¬ 
ναι μόνιμες ή και προσωρινές και λειτουργούν ως χώροι 
αναψυχής και ανάδειξης θεματικών ενοτήτων πολιτιστι¬ 
κού, ιστορικού ή συναφούς χαρακτήρα." 

β) Στο τέλος της περ. 3 της παρ. Λ του άρθρου 2 του α¬ 
πό 27.2.1998 π.δ/τος προστίθενται εδάφια ως εξής: 

"Γιατο θεματικό Πάρκο ορίζεται Συντελεστής Δόμησης 
0,08. 

Με απόφαση του Υπουργού Περιβάλλοντος, Χωροτα- 

ξίας και Δημόσιων Έργων, που εκδίδεται μετά από γνώμη 
της Εκτελεστικής Επιτροπής του Οργανισμού Αθήνας, ο¬ 
ρίζεται η ειδικότερη περιοχή εντός της περιοχής των του¬ 
ριστικών εγκαταστάσεων του Ε.Ο.Τ., στην οποία ανα¬ 
πτύσσονται οι εγκαταστάσεις του Θεματικού Πάρκου, ε- 
γκρίνεται το σχέδιο γενικής διάταξης και οι ειδικότεροι 
όροικαι περιορισμοί δόμησης γιατις κατασκευές του Θε¬ 
ματικού Πάρκου." 

γ) Με απόφαση του Υπουργού Ανάπτυξης, που δημοσι¬ 
εύεται στην Εφημερίδα της Κυβερνήσεως, καθορίζονται 
οι όροι, οι προϋποθέσεις και η διαδικασία χορήγησης ά¬ 
δειας λειτουργίας Θεματικού Πάρκου, καθώς και κάθε 
άλλη αναγκαία ρύθμιση για τη λειτουργία του. 

δ)Στηνπαρ. 1 του άρθρου 23τουν. 2941/2001 (ΦΕΚ201 
Α') προστίθεται εδάφιο ως εξής: 

"Με απόφαση του Υπουργού Περιβάλλοντος, Χωροτα¬ 
ξίας και Δημόσιων Έργων, που εκδίδεται ύστερα από 
πρόταση της Εκτελεστικής Επιτροπής του Οργανισμού 
Ρυθμιστικού Σχεδίου και Προστασίας Περιβάλλοντος Α¬ 
θήνας, ορίζονται οι χρήσεις γης και οι όροι και περιορι¬ 
σμοί δόμησης στο ανωτέρω Τουριστικό Κτήμα. Οι χρή¬ 
σεις που ορίζονται είναι από αυτές που προβλέπονται στο 
άρθρο 8 του π. δ/τος της 23.2/6.3.1987 (ΦΕΚ 166 Δ'), ό¬ 
πως ισχύει. Τα υφιστάμενα, μέχρι την έναρξη ισχύος της 
παρούσας διάταξης, κτίρια θεωρούνται νόμιμα. Για τη νο- 
μιμότητά τους εκδίδεται διαπιστωτική απόφαση των Υ¬ 
πουργών Περιβάλλοντος, Χωροταξίας και Δημόσιων Έρ¬ 
γων και Ανάπτυξης." 

Άρθρο 11 

Κωδικοποίηση της περιβαλλοντικής, χωροταξικής 
και πολεοδομικής νομοθεσίας και της νομοθεσίας 
για τα δημόσια έργα. Οργάνωση Υπηρεσιών 
Οργανισμών Αθήνας και Θεσσαλονίκης 
και του Οργανισμού Κτηματολογίου 
και Χαρτογραφήσεων Ελλάδος 

1. α) Στο πρώτο εδάφιο της παρ. 1 του άρθρου 26 του ν. 
2508/1997 (ΦΕΚ 124 Α') μετά τις λέξεις "σύνταξη κώδικα" 
προστίθεται η λέξη "περιβάλλοντος". 

β) Στην παρ. 3 του άρθρου 26 του ν. 2508/1997, πριν α¬ 
πό τις λέξεις "τα ρυθμιστικά σχέδια" προστίθενται οι λέ¬ 
ξεις "την προστασία του περιβάλλοντος". 

γ) Η παρ. 4 του άρθρου 26 του ν. 2508/1997 αντικαθί¬ 
σταται από τις ακόλουθες παραγράφους: 

"4. Με απόφαση των Υπουργών Δικαιοσύνης, Οικονο¬ 
μίας και Οικονομικών και Περιβάλλοντος, Χωροταξίας και 
Δημόσιων Έργων μπορεί να συσταθεί στη Γενική Γραμ¬ 
ματεία Δημόσιων Έργων του Υπουργείου Περιβάλλο¬ 
ντος, Χωροταξίας και Δημόσιων Έργων ειδική νομοπαρα¬ 
σκευαστική επιτροπή για τη σύνταξη Κώδικα Δημόσιων 
Έργων. Ο Κώδικας θα περιλαμβάνει τις ισχύουσες διατά¬ 
ξεις των νόμων και των κανονιστικών πράξεων που αφο¬ 
ρούν τη μελέτη, την κατασκευή και τη συντήρηση των δη¬ 
μόσιων έργων. Για τη συγκρότηση της Επιτροπής, τη σύ¬ 
νταξη του Κώδικα και την αποζημίωση των μελών της 
Επιτροπής εφαρμόζονται οι διατάξεις των παραγράφων 1 
και 2 και το δεύτερο και τρίτο εδάφιο της παραγράφου 3. 

5. Με απόφαση του Υπουργού Περιβάλλοντος, Χωρο¬ 
ταξίας και Δημόσιων Έργων και μετά από εισήγηση της 
οικείας νομοπαρασκευαστικής επιτροπής, μπορεί να α¬ 
νατίθεται, με απευθείας ανάθεση, η εκτέλεση συγκεκρι¬ 
μένων προπαρασκευαστικών εργασιών της κωδικοποίη¬ 
σης ή η σύνταξη ειδικών μελετών και ερευνών που ανά¬ 


γονται στο τμήμα της νομοθεσίας που πρόκειται να κωδι- 
κοποιηθεί, σε ανώτατα εκπαιδευτικά ιδρύματα της χώρας 
ή σε επιστημονικά ιδρύματα ή ινστιτούτα ή Ν.Π.Δ.Δ., κατά 
παρέκκλιση κάθε γενικής ή ειδικής διάταξης. 

6. Οι Κώδικες που θα καταρτισθούν κατά τις προηγού¬ 
μενες παραγράφους θα υποβληθούν στην Ολομέλεια της 
Βουλής προς κύρωση, με τη διαδικασία του άρθρου 76 
παρ. 6 του Συντάγματος." 

2. Οι παράγραφοι 1, 2, 3 και 4 του άρθρου 9 του ν. 
1515/1985 (ΦΕΚ 18 Α') αντικαθίστανται ως εξής: 

"1. Με προεδρικό διάταγμα, που εκδίδεται με πρόταση 
των Υπουργών Οικονομίας και Οικονομικών, Εσωτερικών, 
Δημόσιας Διοίκησης και Αποκέντρωσης και Περιβάλλο¬ 
ντος, Χωροταξίας και Δημόσιων Έργων θεσπίζεται ο ορ¬ 
γανισμός του Οργανισμού Αθήνας. Με τον οργανισμό συ- 
νιστώνται οι οργανικές θέσεις μόνιμου και με σχέση ερ¬ 
γασίας ιδιωτικού δικαίου αορίστου ή ορισμένου χρόνου 
προσωπικού και καθορίζονται: 

α) Η οργάνωση των υπηρεσιών και οι αρμοδιότητές 
τους, καθώς και η κατανομή σε αυτές των θέσεων του 
προσωπικού. 

β) Οι κλάδοι του προσωπικού και ο αριθμός των οργανι¬ 
κών θέσεων κάθε κλάδου και βαθμού. 

γ) Τα προσόντα που απαιτούνται για το διορισμό στις 
θέσεις του εισαγωγικού βαθμού κάθε κλάδου ή για την 
προαγωγή πέρα από ορισμένο βαθμό ή για την κατάληψη 
ορισμένων θέσεων. 

δ) Τα προσόντα του προϊσταμένου καθεμιάς από τις ορ¬ 
γανικές μονάδες. 

ε) Οι θέσειςτου ειδικού επιστημονικού προσωπικού, κα¬ 
τά την έννοια της παρ. 2 του άρθρου 25 του ν. 1943/1999 
(ΦΕΚ 241 Α'), όπως τροποποιήθηκε και ισχύει σήμερα, κα¬ 
θώς και οι θέσειςτου τεχνικού ή βοηθητικού προσωπικού. 

2. Με απόφαση της Εκτελεστικής Επιτροπής του Οργα¬ 
νισμού, το μόνιμο και με σύμβαση εργασίας ιδιωτικού δι¬ 
καίου αορίστου χρόνου προσωπικό, που υπηρετεί στον 
Οργανισμό Αθήνας κατά τη δημοσίευση του οργανισμού 
της προηγούμενης παραγράφου, εντάσσεται με την ίδια 
σχέση εργασίας στις θέσεις που συνιστώνται με αυτόν. 

3. Η πλήρωση των θέσεων που απομένουν κενές μετά 
την ένταξη του προσωπικού που προβλέπεται στην προη¬ 
γούμενη παράγραφο γίνεται κατά τη διαδικασία του ν. 
2190/1994 (ΦΕΚ28 Α'), όπως ισχύει, ύστερα από δημόσια 
προκήρυξη. Στην προκήρυξη προσδιορίζονται οι κατηγο¬ 
ρίες των θέσεων και εξειδικεύονται τα κατά το νόμο απαι- 
τούμενα γενικά και ειδικά προσόντα, καθώς και τα τυχόν 
πρόσθετα προσόντα που πρέπει να έχουν οι υποψήφιοι 
κάθε κατηγορίας για την κάλυψη της θέσης. 

4. Επιτρέπεται η απόσπαση στον Οργανισμό Αθήνας, 
προσωπικού που υπηρετεί με κάθε είδους σχέση στο Δη¬ 
μόσιο και τον ευρύτερο δημόσιο τομέα, όπως αυτός κα¬ 
θορίζεται στην παρ.1 του άρθρου 14, εφόσον συγκε¬ 
ντρώνει τα απαιτούμενα για την αντίστοιχη θέση προσό¬ 
ντα. Η απόσπαση γίνεται μετά από αίτηση του 
ενδιαφερομένου με κοινή απόφαση του Υπουργού Περι¬ 
βάλλοντος, Χωροταξίας και Δημόσιων Έργων και του οι¬ 
κείου Υπουργού, χωρίς γνώμη υπηρεσιακού συμβουλίου. 
Η διάρκεια της απόσπασης μπορεί να ορίζεται μέχρι τρία 
έτη και μπορεί να παρατείνεται μέχρι άλλα τρία έτη, με την 
επιφύλαξη εφαρμογήςτωνδιατάξεωντου άρθρου 68 του 
Κώδικα Κατάστασης Δημοσίων Πολιτικών Διοικητικών Υ¬ 
παλλήλων ή Υπαλλήλων Ν.Π.Δ.Δ. (ν. 2683/1999, ΦΕΚ 19 
Α'). Το προσωπικό που αποσπάται στον Οργανισμό Αθή- 

νας λαμβάνει το μισθό, τα επιδόματα και όλες τις επιπλέ¬ 
ον τακτικές αποδοχές, καθώς και τις οποιεσδήποτε λοι¬ 
πές απολαβές της οργανικής του θέσης με την επιφύλα¬ 
ξη εφαρμογής των διατάξεων της παρ. 2 του άρθρου 10 
του ν. 2470/1997 (ΦΕΚ 40 Α') 

3. Οι παράγραφοι 1, 2, 3 και 4 του άρθρου 9 του ν. 
1561/1985 (ΦΕΚ 148 Α') αντικαθίστανται ως εξής: 

"1. Με προεδρικό διάταγμα, που εκδίδεται με πρόταση 
των Υπουργών Οικονομίας και Οικονομικών, Εσωτερικών, 
Δημόσιας Διοίκησης και Αποκέντρωσης και Περιβάλλο¬ 
ντος, Χωροταξίας και Δημόσιων Έργων θεσπίζεται ο ορ¬ 
γανισμός του Οργανισμού Θεσσαλονίκης. Με τον οργανι¬ 
σμό συνιστώνται οι οργανικές θέσεις μόνιμου και με σχέ¬ 
ση εργασίας ιδιωτικού δικαίου αορίστου ή ορισμένου 
χρόνου προσωπικού και καθορίζονται: 

α) Η οργάνωση των υπηρεσιών και οι αρμοδιότητές 
τους, καθώς και η κατανομή σε αυτές των θέσεων του 
προσωπικού. 

β) Οι κλάδοι του προσωπικού και ο αριθμός των οργανι¬ 
κών θέσεων κάθε κλάδου και βαθμού. 

γ) Τα προσόντα που απαιτούνται για το διορισμό στις 
θέσεις του εισαγωγικού βαθμού κάθε κλάδου ή για την 
προαγωγή πέρα από ορισμένο βαθμό ή για την κατάληψη 
ορισμένων θέσεων κατά την εφαρμογή του νόμου αυτού. 

δ) Τα προσόντα του προϊσταμένου καθεμιάς από τις ορ¬ 
γανικές μονάδες. 

ε) Οι θέσειςτου ειδικού επιστημονικού προσωπικού, κα¬ 
τά την έννοια της παρ. 2 του άρθρου 25 του ν. 1943/1999, 
όπως τροποποιήθηκε και ισχύει σήμερα, καθώς και οι θέ¬ 
σεις του τεχνικού ή βοηθητικού προσωπικού. 

2. Με απόφαση της Εκτελεστικής Επιτροπής του Οργα¬ 
νισμού, το μόνιμο και με σύμβαση εργασίας ιδιωτικού δι¬ 
καίου αορίστου χρόνου προσωπικό, που υπηρετεί στον 
Οργανισμό Θεσσαλονίκης κατά τη δημοσίευση του ορ¬ 
γανισμού της προηγούμενης παραγράφου, εντάσσεται 
με την ίδια σχέση εργασίας στις θέσεις που συνιστώνται 
με αυτόν. 

3. Η πλήρωση των θέσεων που απομένουν κενές μετά 
την ένταξη του προσωπικού που προβλέπεται στην προη¬ 
γούμενη παράγραφο γίνεται κατά τη διαδικασία του ν. 
2190/1994 (ΦΕΚ28 Α'), όπως ισχύει, ύστερα από δημόσια 
προκήρυξη. Στην προκήρυξη προσδιορίζονται οι κατηγο¬ 
ρίες των θέσεων και εξειδικεύονται τα κατά το νόμο απαι- 
τούμενα γενικά και ειδικά προσόντα, καθώς και τα τυχόν 
πρόσθετα προσόντα που πρέπει να έχουν οι υποψήφιοι 
κάθε κατηγορίας για την κάλυψη της θέσης. 

4. Επιτρέπεται η απόσπαση στον Οργανισμό Θεσσα¬ 
λονίκης προσωπικού που υπηρετεί με κάθε είδους σχέ¬ 
ση στο Δημόσιο καιτον ευρύτερο δημόσιο τομέα, όπως 
αυτός καθορίζεται στην παρ.1 του άρθρου 14, εφόσον 
συγκεντρώνει τα απαιτούμενα για την αντίστοιχη θέση 
προσόντα. Η απόσπαση γίνεται μετά από αίτηση του εν¬ 
διαφερομένου με κοινή απόφαση του Υπουργού Περι¬ 
βάλλοντος, Χωροταξίας και Δημόσιων Έργων και του 
οικείου Υπουργού, χωρίς γνώμη υπηρεσιακού συμβου¬ 
λίου. Η διάρκεια της απόσπασης μπορεί να ορίζεται μέ¬ 
χρι τρία έτη και μπορεί να παρατείνεται μέχρι άλλα τρία 
έτη, με την επιφύλαξη εφαρμογής των διατάξεων του 
άρθρου 68 του Κώδικα Κατάστασης Δημοσίων Πολιτι¬ 
κών Διοικητικών Υπαλλήλων ή Υπαλλήλων Ν.Π.Δ.Δ. (ν. 
2683/1999, ΦΕΚ 19 Α'). Το προσωπικό που αποσπάται 
στον Οργανισμό Θεσσαλονίκης λαμβάνειτο μισθό, τα ε¬ 
πιδόματα και όλες τις επιπλέον τακτικές αποδοχές, κα¬ 


θώς και τις οποιεσδήποτε λοιπές απολαβές της οργανι¬ 
κής του θέσης με την επιφύλαξη εφαρμογής των διατά¬ 
ξεων της παρ. 2 του άρθρου 10 του ν. 2470/1997 (ΦΕΚ 
40 Α')." 

4. Η παρ. 5του άρθρου 5του ν. 1647/1986 (ΦΕΚ 141 Α') 
αντικαθίσταται από τις ακόλουθες παραγράφους: 

"5. Με προεδρικό διάταγμα, που εκδίδεται με πρόταση 
των Υπουργών Οικονομίας και Οικονομικών, Εσωτερικών, 
Δημόσιας Διοίκησης και Αποκέντρωσης και Περιβάλλο¬ 
ντος, Χωροταξίας και Δημόσιων Έργων, θεσπίζεται ο ορ¬ 
γανισμός του Οργανισμού Κτηματολογίου και Χαρτογρα¬ 
φήσεων Ελλάδος. Με τον οργανισμό συνιστώνται οι ορ¬ 
γανικές θέσεις μόνιμου και με σχέση εργασίας ιδιωτικού 
δικαίου αορίστου ή ορισμένου χρόνου προσωπικού, κα¬ 
θώς και οι θέσεις δικηγόρων με σχέση έμμισθης εντολής 
και καθορίζονται: 

α) Η οργάνωση των υπηρεσιών και οι αρμοδιότητές 
τους, καθώς και η κατανομή σε αυτές των θέσεων του 
προσωπικού. 

β) Οι κλάδοι του προσωπικού και ο αριθμός των οργανι¬ 
κών θέσεων κάθε κλάδου και βαθμού. 

γ) Τα προσόντα που απαιτούνται για το διορισμό στις 
θέσεις του εισαγωγικού βαθμού κάθε κλάδου ή για την 
προαγωγή πέρα από ορισμένο βαθμό ή για την κατάληψη 
ορισμένων θέσεων κατά την εφαρμογή του νόμου αυτού. 

δ) Τα προσόντα του προϊσταμένου καθεμιάς από τις ορ¬ 
γανικές μονάδες. 

ε) Οι θέσεις του ειδικού επιστημονικού προσωπικού, 
κατά την έννοια της παρ. 2 του άρθρου 25 του ν. 1943/ 
1999, όπως τροποποιήθηκε και ισχύει σήμερα, καθώς και 
οι θέσεις του τεχνικού ή βοηθητικού προσωπικού. 

6. Από τις θέσεις που συνιστώνται με το διάταγμα της 
προηγούμενης παραγράφου, πληρώνονται με πρόσληψη 
όσες θέσεις δεν έχουν καταληφθεί, σύμφωνα με την πα¬ 
ράγραφο 1, από το προσωπικό της Υπηρεσίας Κτηματο¬ 
λογίου και Χαρτογραφήσεων του Υπουργείου Περιβάλ¬ 
λοντος, Χωροταξίας και Δημόσιων Έργων, όπως οι θέ¬ 
σεις αυτές προσδιορίζονται με τη διαπιστωτική απόφαση 
του τελευταίου εδαφίου της παρ. 1 του άρθρου 5. Η πρό¬ 
σληψη γίνεται κατά τη διαδικασία του ν. 2190/1994 (ΦΕΚ 
28 Α'), όπως ισχύει, ύστερα από δημόσια προκήρυξη. 
Στην προκήρυξη προσδιορίζονται οι κατηγορίες των θέ¬ 
σεων και εξειδικεύονται τα κατά το νόμο απαιτούμενα γε¬ 
νικά και ειδικά προσόντα, καθώς και τα τυχόν πρόσθετα 
προσόντα που πρέπει να πληρούν οι υποψήφιοι κάθε κα¬ 
τηγορίας για την κάλυψη της θέσεως. 

7. Επιτρέπεται η κάλυψη αναγκών σε προσωπικό του 
Οργανισμού με απόσπαση προσωπικού που υπηρετεί με 
κάθε είδους σχέση στο Δημόσιο και τον ευρύτερο δημό¬ 
σιο τομέα, όπως αυτός καθορίζεται στην παρ. 1 του άρ¬ 
θρου 14 του ν. 2190/1994, εφόσον συγκεντρώνει τα απαι- 
τούμενα για την αντίστοιχη θέση προσόντα. Η απόσπαση 
γίνεται μετά από αίτηση του ενδιαφερομένου με κοινή α¬ 
πόφαση του Υπουργού Περιβάλλοντος, Χωροταξίας και 
Δημόσιων Έργων και του οικείου Υπουργού, χωρίς γνώ¬ 
μη υπηρεσιακού συμβουλίου. Η διάρκεια της απόσπασης 
μπορεί να ορίζεται μέχρι τρία έτη, με την επιφύλαξη ε¬ 
φαρμογής των διατάξεων του άρθρου 68 του Κώδικα Κα¬ 
τάστασης Δημοσίων Πολιτικών Διοικητικών Υπαλλήλων ή 
Υπαλλήλων Ν.Π.Δ.Δ. (ν. 2683/1999, ΦΕΚ 19 Α') και μπορεί 
να παρατείνεται μέχρι άλλα τρία έτη. Το προσωπικό που 
αποσπάται στονΟ.Κ.Χ.Ε. λαμβάνει το μισθό, τα επιδόμα¬ 
τα και όλες τις επιπλέον τακτικές αποδοχές, καθώς καιτις 

οποιεσδήποτε λοιπές απολαβές της οργανικής του θέ¬ 
σης, με την επιφύλαξη εφαρμογής των διατάξεων της 
παρ. 2του άρθρου 10 του ν. 2470/1997 (ΦΕΚ40 Α')." 

Άρθρο 12 

1. Η κτηματική περιοχή της Κοινότητας Ανθούσας Αττι¬ 
κής, τα διοικητικά όρια της οποίας καθορίστηκαν με την 
υπ’ αριθμόν 1/1982 απόφαση του Διοικητικού Δικαστηρί¬ 
ου Ορίωντου άρθρου 216του ν. 1065/1980 "περίΔημοτι¬ 
κού και Κοινοτικού Κώδικα" και εμφανίζονται σε χάρτη 
που συνοδεύει τη διάταξη αυτή, κλίμακας 1:5.000 της Γε¬ 
ωγραφικής Υπηρεσίας Στρατού, που θεωρήθηκε από τον 
Προϊστάμενο της Διεύθυνσης Τοπογραφικών Εφαρμο- 
γώντου Υπουργείου Περιβάλλοντος, Χωροταξίας και Δη¬ 
μόσιων Έργων και του οποίου αντίτυπο σε φωτοσμίκρυν¬ 
ση δημοσιεύεται στην Εφημερίδα της Κυβερνήσεως, θε¬ 
ωρείται οικιστική και πολεοδομείται σύμφωνα με τις 
ισχύουσες πολεοδομικές διατάξεις. Αποφάσεις, με τις ο¬ 
ποίες έχουν κηρυχθεί αναδασωτέες εδαφικές εκτάσεις 
της παραπάνω περιοχής, ανακαλούνται και αίρονται οι εκ 
των πράξεων αυτών συνεπαγόμενες συνέπειες. 

2. Από τη ρύθμιση της προηγούμενης παραγράφου ε¬ 
ξαιρείται η υπό στοιχεία Α7, Α8, Α9, Α10, Α13, Α14, Α15, 
Α16, Α7 περιοχή, ως αποτελούμενη από δάση και δασικές 
εκτάσεις. 

Άρθρο 13 

1. Στο άρθρο 15 του ν. 2742/1999 (ΦΕΚ 207 Α') προστί¬ 
θενται παράγραφοι 10,11,12 και 13 ως εξής: 

"10. Ιδρύονται οι κατωτέρω είκοσι πέντε φορείς διαχείρι¬ 
σης με σκοπό τη διοίκηση και διαχείριση των αντίστοιχων 
προστατευόμενων περιοχών. Η χωρική αρμοδιότητα κάθε 
φορέα εκτείνεται εντός των ορίων που καθορίζονται με 
διακεκομμένη γραμμή, στους αντίστοιχους χάρτες της 
Γ.Υ.Σ. κλίμακας 1:50.000 και προκειμένου για τους Φορείς 
Διαχείρισης του Εθνικού Θαλάσσιου Πάρκου Αλοννήσου - 
Β. Σποράδων και Οροσειράς Ροδόπης σε κλίμακα 
1:100.000, που θεωρήθηκαν από τον Προϊστάμενο Τοπο- 
γραφικών Εφαρμογών του Υπουργείου Περιβάλλοντος, 
Χωροταξίας και Δημόσιων Έργων και των οποίων αντί¬ 
γραφο σε φωτοσμίκρυνση δημοσιεύεται μαζί με την πα¬ 
ρούσα διάταξη στην Εφημερίδα της Κυβερνήσεως: 

1) Φορέας Διαχείρισης Δέλτα Έβρου. 

2) Φορέας Διαχείρισης Δάσους Δαδιάς. 

3) Φορέας Διαχείρισης Λίμνης Κερκίνης. 

4) Φορέας Διαχείρισης Λιμνοθάλασσας Μεσολογγίου. 

5) Φορέας Διαχείρισης Δέλτα Αξιού - Λουδία - Αλιάκμο¬ 
να. 

6) Φορέας Διαχείρισης Λιμνών Κορώνειας - Βόλβης. 

7) Φορέας Διαχείρισης Εθνικού Θαλάσσιου Πάρκου Α¬ 
λοννήσου - Β. Σποράδων. 

8) Φορέας Διαχείρισης Δέλτα Νέστου - Βιστωνίδας -1- 
σμαρίδας. 

9) Φορέας Διαχείρισης Όρους Πάρνωνα και υγρότοπου 
Μουστού. 

10) Φορέας Διαχείρισης Λίμνης Παμβώτιδος Ιωαννίνων. 

11) Φορέας Διαχείρισης ΥγροτόπωνΑμβρακικού. 

12) Φορέας Διαχείρισης Υγροτόπων Κοτυχίου - Στρο- 
φυλιάς. 

13) Φορέας Διαχείρισης Εθνικών Δρυμών Βίκου - Αώου 
και Πίνδου. 

14) Φορέας Διαχείρισης Εθνικού Δρυμού Πρεσπών. 

15) Φορέας Διαχείρισης Εθνικού Δρυμού Αίνου. 


16) Φορέας Διαχείρισης Εθνικού Δρυμού Ολύμπου. 

17) Φορέας Διαχείρισης Εθνικού Δρυμού Σαμαριάς. 

18) Φορέας Διαχείρισης Εθνικού Δρυμού Παρνασσού. 

19) Φορέας Διαχείρισης Εθνικού Δρυμού Πάρνηθας. 

20) Φορέας Διαχείρισης Εθνικού Δρυμού Οίτης. 

21) Φορέας Διαχείρισης Στενών και εκβολών Καλαμά 
και Αχέροντα. 

22) Φορέας Διαχείρισης Χελμού - Βουράίκού. 

23) Φορέας Διαχείρισης Οροσειράς Ροδόπης. 

24) Φορέας Διαχείρισης Καρπάθου - Σαρίας. 

25) Φορέας Διαχείρισης Κάρλας - Μαυροβούνιου - Κε- 
φαλόβρυσου Βελεστίνου. 

11. Με κοινή απόφαση των Υπουργών Περιβάλλοντος, 
Χωροταξίας και Δημόσιων Έργων, Γεωργίας, Ανάπτυξης 
και του κατά περίπτωση αρμόδιου Υπουργού, τα όρια χω¬ 
ρικής αρμοδιότητας των φορέων της προηγούμενης πα¬ 
ραγράφου μπορεί να τροποποιούνται ή να υπάγονται στη 
διοίκηση και διαχείρισή τους και άλλες περιοχές από τις 
προβλεπόμενες στην παρ. Ια του παρόντος άρθρου. Με 
όμοια απόφαση καθορίζονται οι ζώνες προστασίας εντός 
των ορίων της χωρικής τους αρμοδιότητας, καθώς και οι 
αναγκαίοι για την προστασία των περιοχών γενικοί όροι, 
απαγορεύσεις και περιορισμοί στις χρήσεις γης, στη δό¬ 
μηση και στην κατάτμηση ακινήτων, καθώς και στην εγκα¬ 
τάσταση και άσκηση δραστηριοτήτων και στην εκτέλεση 
έργων, σύμφωνα με τις διατάξεις των παρ. 1 και 2 του άρ¬ 
θρου 21 του ν. 1650/1986, οι οποίες εφαρμόζονται ανά¬ 
λογα. 

12. Με κοινή απόφαση των Υπουργών Περιβάλλοντος, 
Χωροταξίας και Δημόσιων Έργων, Ανάπτυξης και Γεωρ¬ 
γίας καθορίζονται, για τους φορείς της παραγράφου 10, 
ο αριθμός των μελών του Δ.Σ. και η ακριβής συγκρότησή 
του κατά φορέα, με ανάλογη εφαρμογή των διατάξεων 
της παρ. 4α. 

13. Για τη φύση, την εποπτεία, το σκοπό, τις αρμοδιότη¬ 
τες, τη διοίκηση, τους πόρους, τη στελέχωση, τον οικονο¬ 
μικό και διαχειριστικό έλεγχο, τον εσωτερικό κανονισμό 
λειτουργίας και τα σχέδια διαχείρισης των φορέων δια¬ 
χείρισης της παρ. 10, εφαρμόζονται οι παρ. 1 έως και 8 
του παρόντος άρθρου, οι διατάξεις της παρ. 4 του άρ¬ 
θρου 21 του ν. 1650/1986, καθώς και οι διατάξεις του ν. 
1739/1987." 

2. Η περ. β'του άρθρου 17 του ν. 2742/1999 αντικαθί¬ 
σταται ως εξής: 

"β. Καταγράφει, ταξινομεί, συντονίζει, ελέγχει και αξιο¬ 
λογεί το έργο και τις δραστηριότητες των φορέων διαχεί¬ 
ρισης που συνιστώνται κατά το άρθρο 15 του νόμου αυ¬ 
τού, εισηγείται στα αρμόδια Υπουργεία τα γενικότερα μέ¬ 
τρα και τις δράσεις που πρέπει να πραγματοποιηθούν για 
την προστασία της φύσης και τη βιώσιμη ανάπτυξη των υ¬ 
πό προστασία περιοχών και κατανέμει πόρους στους φο¬ 
ρείς διαχείρισης για την εκπλήρωση του σκοπού τους." 

3. Στην περίπτωση 22 του πίνακα που ακολουθεί το ε¬ 
δάφιο Α.1.1 ,γ του Δεύτερου Κεφαλαίου (Α' Στάδιο) του Α' 
παραρτήματος του π.δ. 43/7.3.2002 (ΦΕΚ 43 Α') και στην 
περίπτωση 17 του πίνακα που ακολουθεί το εδάφιο 
Β.1.1 .β.ε. του Δεύτερου Κεφαλαίου (Α' στάδιο) του Α' πα¬ 
ραρτήματος του ίδιου διατάγματος, διαγράφονται οι λέ¬ 
ξεις "ΒΙΟΤΟΠΟΣ - ΠΕΡΙΟΧΗ ΝΑΤυΒΑ κ.λπ.". 

Άρθρο 14 

1. α) Καθορίζονται ως λιμενικά έργα, όπως αυτά ορίζο¬ 
νται στην παράγραφο 8 του άρθρου 1 του ν. 2971/2001 

(ΦΕΚ 285 Α'), Εθνικού Επιπέδου (μελέτη - κατασκευή), ό¬ 
λα τα λιμενικά έργα προϋπολογισμού δαπάνηςδημοπρά- 
τησης άνω των 10.000.000 ευρώ, πλέον δαπάνης Φ.Π.Α.. 

Τα έργα Εθνικού Επιπέδου εντός Ζώνης Λιμένα κατα¬ 
σκευάζονται από το Υπουργείο Περιβάλλοντος, Χωροτα¬ 
ξίας και Δημόσιων Έργων ή την αντίστοιχη Περιφέρεια, ύ¬ 
στερα από κοινή απόφαση των Υπουργών Περιβάλλο¬ 
ντος, Χωροταξίας και Δημόσιων Έργων και Εμπορικής 
Ναυτιλίας. 

β) Οι δέκα Οργανισμοί ΛιμένοςΑΈ. που συστάθηκαν με 
το ν. 2932/2001 (ΦΕΚ 145 Α'), έχουν την ευθύνη κατα¬ 
σκευής, με Διευθύνουσα Υπηρεσία την Τεχνική τους Δι¬ 
εύθυνση ή Υπηρεσία και Προϊσταμένη Αρχή το Διοικητικό 
τους Συμβούλιο, των έργων εκτός Ζώνης Λιμένα, οποιου- 
δήποτε προϋπολογισμού, καθώς και των λιμενικών έργων 
συντήρησης και επισκευής εντός αυτής, εφόσον δεν α¬ 
παιτείται χρήση πλωτών μηχανημάτων και των έργων υ¬ 
ποδομής, εφόσον ο προϋπολογισμός τους δεν υπερβαί¬ 
νει το ποσό των 2.000.000 ευρώ, συμπεριλαμβανομένης 
της δαπάνης Φ.Π.Α.. 

γ) Οι δέκα Οργανισμοί Λιμένος ΑΈ. διατηρούντο δικαί¬ 
ωμα της κατασκευής Αλιευτικών Καταφυγίων εντός της 
Ζώνης Λιμένα, ανεξαρτήτως προϋπολογισμού. 

δ) Τα έργα μη Εθνικού Επιπέδου εντός Ζώνης Λιμένα ά¬ 
νω των 2.000.000 ευρώ ή κάτω του ορίου αυτού, υπό την 
προϋπόθεση απαραίτητης χρήσης πλωτών μηχανημά¬ 
των, κατασκευάζονται, κατά περίπτωση, από τις Υπηρε- 
σίεςτου Υπουργείου Περιβάλλοντος, Χωροταξίας και Δη¬ 
μόσιων Έργων, της Περιφέρειας ή της Νομαρχιακής Αυ¬ 
τοδιοίκησης, ύστερα από απόφαση του Υπουργού 
Εμπορικής Ναυτιλίας. 

ε) Τα έργα που εκτελούνται από τον Ο.Λ.Π. ΑΈ. και 
Ο.Λ.Θ. ΑΈ. εξακολουθούν να διέπονται από τις οικείες 
διατάξεις. 

2. Οι ΕπιθεωρητέςΔημοσίωνΈργωντου άρθρου 22του 
ν. 1418/1984 (ΦΕΚ 23 Α') και οι Επιθεωρητές Περιβάλλο¬ 
ντος του άρθρου 9 του ν. 2947/2001 (ΦΕΚ 228 Α'), δεν ε¬ 
ξετάζονται και δεν διώκονται για γνώμη που διατύπωσαν 
κατά την άσκηση των καθηκόντων τους. 

Εξαιρούνται των ανωτέρω, η περίπτωση δόλου και η πα¬ 
ραβίαση του απορρήτου των πληροφοριών και στοιχείων 
που περιήλθαν σε γνώση τους κατά την άσκηση των κα¬ 
θηκόντων τους. 

Σε περιπτώσεις κατά τις οποίες οι ανωτέρω Επιθεωρη¬ 
τές διώκονται ή ενάγονται για πράξεις ή παραλείψεις στις 
οποίες προέβησαν κατά την εκτέλεση των καθηκόντων 
τους μπορούν να παρίστανται ενώπιον των δικαστηρίων 
με μέλη του Νομικού Συμβουλίου του Κράτους (Ν.Σ.Κ.), υ¬ 
πό την προϋπόθεση ότι το σχετικό αίτημα θαεγκριθεί από 
τον Πρόεδρο του Ν.Σ.Κ.. 

3. α) Για την αποκατάσταση και συντήρηση των όψεων 
και την εν γένει ανάπλαση κτιρίων και του περιβάλλοντος 
χώρου αυτών, καθώς και για την αντικατάσταση των ατο¬ 
μικών κεραιών τηλεοπτικού συστήματος με κεντρική κε¬ 
ραία και την απομάκρυνση των κατόπτρων λήψης τηλεο¬ 
πτικού σήματος σε περιοχές: 

αα) τωνπαρ. 1 και 7 του άρθρου 7 του ν. 2947/2001, 

ββ) για τις οποίες έχει εγκριθεί προκαταρκτική ή οριστι¬ 
κή μελέτη ανάπλασης, κατά τα οριζόμενα στα άρθρα 9 και 
11 του ν. 2508/1997 και 

γγ) που κηρύσσονται ως περιοχές αισθητικής αναβάθ¬ 
μισης με απόφαση του Υπουργού Περιβάλλοντος, Χωρο¬ 
ταξίας και Δημόσιων Έργων, ύστερα από γνώμη του Κε¬ 


ντρικού Συμβουλίου Χωροταξίας, Οικισμού και Περιβάλ¬ 
λοντος, 

μπορεί να παρέχεται στους ιδιοκτήτες των ακινήτων ε¬ 
πιχορήγηση που συνίσταται στη δωρεάν παροχή από το 
Δημόσιο ή τον οικείο Ο.Τ.Α. χρηματικού ποσού για την κά¬ 
λυψη τμήματος της δαπάνης εκτέλεσης των σχετικών ερ¬ 
γασιών. 

β) Γ ια την επιχορήγηση απαιτείται: 

αα) Ειδική μελέτη ανάπλασης, αποκατάστασης ή αι¬ 
σθητικής αναβάθμισης του υπό επιχορήγηση κτιρίου ή 
συνόλου κτιρίων. Η πιο πάνω μελέτη συντάσσεται από ι¬ 
διώτη μηχανικό με μέριμνα και δαπάνες των ενδιαφερο¬ 
μένων ιδιοκτητών των ακινήτων. Στην περίπτωση αα' της 
προηγούμενης υποπαραγράφου α' μπορεί να συντάσσε- 
ται και από το Υπουργείο Περιβάλλοντος, Χωροταξίας και 
Δημόσιων Έργων ή τη Δημόσια Επιχείρηση Πολεοδομίας 
και Στέγασης ή την Ενοποίηση Αρχαιολογικών Χώρων Α¬ 
θήνας ΑΈ. ή τον οικείο Ο.Τ.Α. ή επιχείρηση αυτού. 

ββ) Έγκριση της πιο πάνω μελέτης από τα όργανα και 
σύμφωνα με τη διαδικασία που προβλέπεται στο π.δ. 4/ 
19.8.1978 (ΦΕΚ 423 Δ'), όπως τροποποιήθηκε με το π.δ. 
13.2/2.3.1981 (ΦΕΚ 118 Δ') (άρθρο 272 Κώδικα Βασικής 
Πολεοδομικής Νομοθεσίας, ΦΕΚ 580 Δ'/1999). Για τις με¬ 
λέτες της περιπτώσεως αα'της προηγούμενης υποπαρα- 
γράφου α', η μελέτη εγκρίνεται από το Υπουργείο Περι¬ 
βάλλοντος, Χωροταξίας και Δημόσιων Έργων. 

Οι ανωτέρω εγκρίσεις επέχουν θέση οικοδομικής άδει¬ 
ας για την εκτέλεση των εργασιών ανάπλασης, αποκατά¬ 
στασης ή αισθητικής αναβάθμισης του κτιρίου. 

γ) Με κοινή απόφαση των Υπουργών Οικονομίας και Οι¬ 
κονομικών και Περιβάλλοντος, Χωροταξίας και Δημόσιων 
Έργων καθορίζονται το ύψος της επιχορήγησης, το ο¬ 
ποίο μπορεί να διαφοροποιείται ανά περιοχή ή και είδος 
κτιρίων, οι ειδικότερες προϋποθέσεις και οι συγκεκριμέ¬ 
νες εργασίες που μπορούν να τύχουν επιχορήγησης, ο 
τρόπος και η διαδικασία καταβολής της επιχορήγησης 
και κάθε σχετική λεπτομέρεια για την εφαρμογή του πα¬ 
ρόντος άρθρου. 

4. α) Η περίπτωση γ' της παραγράφου 2 του άρθρου 1 
του ν. 960/1979 (ΦΕΚ 174 Α'), όπως αντικαταστάθηκε με 
το άρθρο 1 τουν. 1221/1981 (ΦΕΚ292Α"), αντικαθίσταται 
ως εξής: 

"γ) Με καταβολή χρηματικής εισφοράς ανάλογης με τις 
απαιτούμενες θέσεις στάθμευσης αυτοκινήτων του εξυ¬ 
πηρετούμενου κτιρίου, εφόσον το ακίνητο εμπίπτει στις 
περιπτώσειςτωνπαρ. 2 και3του άρθρου 3. Η εισφορά αυ¬ 
τή υπολογίζεται κατά το άρθρο 5, καταβάλλεται μειωμένη 
κατά τα οριζόμενα στην παρ. 3 του ίδιου άρθρου και χρη¬ 
σιμοποιείται για την κατασκευή χώρων σταθμεύσεως αυ¬ 
τοκινήτων δημόσιας χρήσης κατά τα οριζόμενα στο άρ¬ 
θρο 6." 

β) Στο δεύτερο εδάφιο της παρ. 8 του άρθρου 1 του ν. 
960/1979, όπως ισχύει μετά την αντικατάστασή του με το 
άρθρο 1 του ν. 1221/1981, αντί των λέξεων "Υπό των Νο¬ 
μαρχιακών Αποφάσεων" τίθενται οι λέξεις "Με τις αποφά¬ 
σεις του Γ ενικού Γ ραμματέα Περιφέρειας". 

γ) Στο πρώτο εδάφιο της παρ. 4 του άρθρου 2 του ν. 
960/1979, αντί των λέξεων "Δι’ αποφάσεων του οικείου 
Νομάρχου" τίθενται οι λέξεις "Με αποφάσεις του Γενικού 
Γ ραμματέα Περιφέρειας". 

δ) Στην παρ. 3 του άρθρου 3 του ν. 960/1979, όπως ι¬ 
σχύει μετά την αντικατάστασή του από το άρθρο 3 του ν. 
1221/1981, προστίθεται περίπτωση ζ' ως εξής: 

"ζ) Ακινήτων στα οποία δεν επιτρέπεται η κατασκευή υ¬ 
πογείου για λόγους προστασίας αρχαίων. Στην περίπτω¬ 
ση αυτή απαιτείται βεβαίωση της αρμόδιας υπηρεσίας 
του Υπουργείου Πολιτισμού." 

ε) Το τελευταίο εδάφιο της παρ. 5 του άρθρου 6 του ν. 
960/1979, όπως συμπληρώθηκε μετηνπαρ. 3του άρθρου 
5 του ν. 1221/1981, αντικαθίσταται ως εξής: 

"Στην περίπτωση που ως χώρος στάθμευσης δημόσιας 
χρήσης έχει χαρακτηριστεί μόνον ο υπόγειος χώρος του 
ακινήτου ή τμήμα αυτού, είναι δυνατόν να διατίθεται μέ¬ 
ρος του υπογείου χώρου για την εκπλήρωση των υποχρε¬ 
ώσεων, οι οποίες απορρέουν από τα άρθρα 1,2 και 9 του 
παρόντος, για την εξασφάλιση θέσεων στάθμευσης που 
εξυπηρετούντο κτίριο. 

Το μέγεθος του μέρους αυτού καθορίζεται με την πα¬ 
ραπάνω απόφαση. Κάθε θέμα που ανάγεται στη διαδικα¬ 
σία και τον τρόπο εφαρμογής των διατάξεων της παρα¬ 
γράφου αυτής καθορίζεται με προεδρικό διάταγμα, που 
εκδίδεται με πρόταση του Υπουργού Περιβάλλοντος, Χω¬ 
ροταξίας και Δημόσιων Έργων." 

στ) Για την εφαρμογή των διατάξεωντης παρούσας πα¬ 
ραγράφου εφαρμόζονται ανάλογα οι διατάξεις των παρ. 
1 και3του άρθρου 26τουν. 2831/2000. 

5. Στο εδάφιο β' της παρ. 12 του άρθρου 5 του ν. 2940/ 
2001 (ΦΕΚ 180 Α') αντί "3.7.2002" τίθεται "31.7.2003". 

6. Στο τέλος του πρώτου εδαφίου της παρ. 5 του άρ¬ 
θρου 7 του ν. 2947/2001 (ΦΕΚ 228 Α'), μετά τις λέξεις "κοι¬ 
νόχρηστων χώρων" προστίθενται οι λέξεις "και κοινωφε¬ 
λών χώρων (όπως κτίρια πολιτιστικών και εκπαιδευτικών 
δραστηριοτήτων)". 

7. Στο τέλος του Κεφαλαίου IV του άρθρου 21 του ν. 
2742/1999 (ΦΕΚ 207 Α') προστίθεται παράγραφος 3 ως ε¬ 
ξής: 

"3. Είναι δυνατή η ανταλλαγή ίσων εκτάσεων μεταξύ των 
ζωνών Ε και Α, όπως καθορίστηκαν στο άρθρο 21 του ν. 
2742/1999, εντός των ορίων Οργανισμών Τοπικής Αυτο¬ 
διοίκησης Φυλής και Άνω Λιοσίων. Η ανταλλαγή πραγμα¬ 
τοποιείται με απόφαση της Εκτελεστικής Επιτροπής του 
Οργανισμού Ρυθμιστικού Σχεδίου Αθήνας, ύστερα από 
γνώμη του Νομαρχιακού Συμβουλίου Δυτικής Αττικής και 
των Δημοτικών Συμβουλίων Άνω Λιοσίων και Φυλής." 

Άρθρο 15 

Μεταβατικές διατάξεις Β' Κεφαλαίου 

Εκκρεμείς διαδικασίες έκδοσης των πράξεων που ανα- 
φέρονται στις παραγράφους 1 έως και 4 του άρθρου 29 
τουν. 2831/2000, όπως αυτό αντικαθίσταται μετηνπαρ. 1 
του άρθρου 10, μπορεί να συνεχίζονται και ολοκληρώνο¬ 
νται σύμφωνα με τις προϊσχύουσες διατάξεις, εφόσον κα¬ 
τά την έναρξη ισχύος του παρόντος νόμου έχει γνωμοδο- 
τήσει το οικείο κατά περίπτωση Συμβούλιο Χωροταξίας, 
Οικισμού και Περιβάλλοντος. 

Άρθρο 16 

Καταργούμενες διατάξεις 

Τα άρθρα 1 έως 21 του ν. 2300/1995 και το εδάφιο γ'της 
παρ. 1 του άρθρου 4 του ν. 1577/1985, όπως αυτό προστέ¬ 
θηκε με το εδάφιο β' της παρ. 5 του άρθρου 34 του 
ν.2971/2001, καταργούνται. 

Άρθρο 17 

Στην παρ.6 του άρθρου 25 του ν. 1828/1989 (ΦΕΚ 2 Α'), 
όπως η παράγραφος αναριθμήθηκε με την παρ. 10 του 


άρθρου 13του ν. 2538/1997 (ΦΕΚ 244 Α'), προστίθενται ε¬ 
δάφια που έχουν ως εξής: 

"Κατά την κατανομή μπορεί, ύστερα από αίτημα του Δι¬ 
οικητικού Συμβουλίου Διαδημοτικής ή Διακοινοτικής Επι¬ 
χείρησης της παρ. 2 του άρθρου 277 του π.δ. 410/1995 
(φεκ 231 Α'), η ανώνυμη εταιρία της περίπτωσης α' της 
παρ. 1 του άρθρου 291 του ίδιου διατάγματος, να παρα- 
κρατούνται οφειλές των δήμων και κοινοτήτων, που προ¬ 
έρχονται από κατανάλωση νερού και αποκομιδή και διά¬ 
θεση απορριμμάτων και να αποδίδονται στις ως άνω επι¬ 
χειρήσεις και εταιρίες, ύστερα από διαπίστωση του 
ύψους και της αιτίας της οφειλής, από τον Γ ενικό Γ ραμ- 
ματέατης Περιφέρειας." 

Άρθρο 18 

1. Το Μετοχικό Ταμείο Πολιτικών Υπαλλήλων (Μ.Τ.Π.Υ.) 
μπορεί, με απόφαση του Διοικητικού του Συμβουλίου, να 
εκποιήσει χωρίς διαγωνισμό ακίνητό του σε αλλοδαπό 
Δημόσιο για την εξυπηρέτηση υπηρεσιών διπλωματικής 
αποστολής. 

Το τίμημα από την εκποίηση επιτρέπεται να διατίθεται 
για επενδύσεις σε ακίνητα, χωρίς τους περιορισμούς του 
άρθρου 14 του ν. 2042/1992 (ΦΕΚ75Α'). 

2. Τροποποιείται το εγκεκριμένο ρυμοτομικό σχέδιο του 
Δήμου Αθηναίων στα Ο.Τ. 1 /69 και 2/69 της περιοχής Κου- 
ντουριώτικα, που βρίσκονται μεταξύ των οδών Βασ. Σο¬ 
φίας, Μακεδόνων, Δορυλαίου, Γέλωνος και Κόκκαλη, κα- 
ταργουμένης της οδού Ευζώνων, όπως φαίνεται σε σχε¬ 
διάγραμμα κλίμακας 1:1.000 που θεωρήθηκε από τον 
Προϊστάμενο της Διεύθυνσης Τοπογραφικών Εφαρμο¬ 
γών του Υπουργείου Περιβάλλοντος Χωροταξίας και Δη¬ 
μόσιων Έργων, συνοδεύει την παρούσα ρύθμιση και δη¬ 
μοσιεύεται σε φωτοσμίκρυνση στην Εφημερίδα της Κυ- 
βερνήσεως. Στο ενιαίο οικοδομικό τετράγωνο με αριθ. 
1/69, τμήμα του, εμβαδού 5.500 τ.μ., ιδιοκτησίας 
Μ.Τ.Π.Υ., με στοιχεία Β Β' ΓΓΒ, καθορίζεται ως κοινόχρη¬ 
στος χώρος. Στο οικόπεδο του Μ.Τ.Π.Υ. με στοιχεία Α, Β, 
Γ, Δ, Ε, Α, καθορίζονται χρήσεις κατοικίας και υπηρεσιών 
διπλωματικής αποστολής και συντελεστής δόμησης 2,6. 

Άρθρο 19 

1. Εγκρίνεται η τροποποίηση του εγκεκριμένου ρυμοτο¬ 
μικού σχεδίου Ν. Φιλαδέλφειας (Αθηνών) στο χώρο του 
Σταδίου της ΑΕΚ με την επέκτασή του σε παραχωρούμε- 
νη κατά χρήση δημόσια έκταση στο Αθλητικό Σωματείο με 
την επωνυμία "Αθλητική Ένωση Κωνσταντινουπόλεως" 
και με την μετατόπιση ρυμοτομικών και οικοδομικών 
γραμμών, όπως οι ρυθμίσεις αυτές φαίνονται στο σχετικό 
τοπογραφικό διάγραμμα σε κλίμακα 1:500 που θεωρήθη¬ 
κε από τον Προϊστάμενο της Διεύθυνσης Τοπογραφικών 
Εφαρμογών του Υπουργείου Περιβάλλοντος, Χωροτα¬ 
ξίας και Δημόσιων Έργων και το οποίο σε φωτοσμίκρυν¬ 
ση δημοσιεύεται με το νόμο αυτόν στην Εφημερίδα της 
Κυβερνήσεως. 

2. Επί της συνολικής έκτασης με τα στοιχεία Α, Β, Γ, Δ, 
Ε, Ζ, Η, Θ, I, Κ, Μ και Α που ορίζεται στο παραπάνω τοπο- 
γραφικό διάγραμμα καθορίζονται οι ακόλουθοι ειδικοί ό¬ 
ροι και περιορισμοί δόμησης: 

αα. Ανώτατο ύψος κτιρίου 27 μέτρα. 

ββ. Ανώτατο ύψος απολήξεων κλιμακοστασίου: 2,70 μέ¬ 
τρα (πέραν του ανώτατου επιτρεπόμενου ύψους κτιρίου 
της περιπτώσεως αα'. 

γγ. Ανώτατο ύψος μεταλλικών στεγάστρων: 35 μέτρα. 

δδ. Μέγιστο επιτρεπόμενο ύψος πυλώνων ανάρτησης 
στεγάστρων: 40 μέτρα. 

εε. Ανώτατος συντελεστής δόμησης: 2. 

στστ. Ανώτατο ποσοστό κάλυψης: 60%. 

3. Στις εγκαταστάσεις του σταδίου αυτού επιτρέπεται: 

αα. Εκτός από τις κυρίως αθλητικές χρήσεις, η χωροθέ- 

τησητων ακολούθως συμπληρωματικών λειτουργιών: χώ¬ 
ρων συνάθροισης κοινού, ψυχαγωγικών εγκαταστάσεων, 
εμπορικών χρήσεων, αιθουσών πολλαπλών αθλητικών 
χρήσεων, εντευκτηρίων, χώρων εστίασης, αιθουσών εξυ¬ 
πηρέτησης τύπου και μέσων μαζικής ενημέρωσης, ξενώ¬ 
νων αθλητών και γενικά χώρων φιλοξενίας. Ο ανώτατος 
συντελεστής δόμησης των ανωτέρω χρήσεων δεν επιτρέ¬ 
πεται να υπερβαίνει το 40% του ανώτατου συντελεστή δό¬ 
μησης που καθορίζεται στην περίπτωση εε'της παρ. 2. 

ββ. Η κάλυψη των υπόγειων χώρων, ανεξαρτήτως χρή- 
σεως, σε ποσοστό 100%. 

γγ. Η ένταξη χώρων κύριας χρήσεως στο υπόγειο γίνε¬ 
ται με προσμέτρησή τους στο συντελεστή δόμησης (σ.δ.) 
και μη προσμέτρησή τους στο συντελεστή κατ’ όγκο 
(σ.κ.ο.). Στους χώρους αυτούς εφαρμόζονται οι διατάξεις 
της απόφασης 3046/304/89 (ΦΕΚ 59 Δ') (Κτιριοδομικός 
Κανονισμός), άρθρο 11 παρ. 1.1 και 1.2 και ο προβλεπό- 
μενος αρμόδιος φορέας είναι η Γενική Γραμματεία Αθλη¬ 
τισμού. Το ύψος των υπόγειων χώρων δύναται να υπερ¬ 
βαίνει τα τρία (3.0) μέτρα. 

4. Η οικοδομική άδεια για το στάδιο και τις εγκαταστά¬ 
σεις της παραγράφου 3 χορηγείται από τη Διεύθυνση Οι¬ 
κοδομικών και Κτριοδομικών Κανονισμών του Υπουργεί¬ 
ου Περιβάλλοντος, Χωροταξίας και Δημόσιων Έργων, 
σύμφωνα με όσα ορίζονται στο γ' εδάφιο της παρ. 3 του 
άρθρου 5 του ν. 2947/2001. 

5. Οι εγκαταστάσεις του σταδίου της ΑΕΚ θα παραχω- 
ρηθούν, άνευ ανταλλάγματος, στην Οργανωτική Επιτρο¬ 
πή Ολυμπιακών Αγώνων "ΑΘΗΝΑ 2004 Α.Ε." για τις ανά¬ 
γκες διεξαγωγής των Ολυ μπιακών Αγώνων του 2004. 

Άρθρο 20 

Ένωση για την Αντισεισμική Προστασία των Κρατών- 
Μελών του Οργανισμού για την Οικονομική 
Συνεργασία του Ευξείνου Πόντου 

1. Συνιστάται νομικό πρόσωπο ιδιωτικού δικαίου με την 
επωνυμία "Ένωση για την Αντισεισμική Προστασία των 
Κρατών - μελών του Οργανισμού για την Οικονομική Συ¬ 
νεργασία του Ευξείνου Πόντου (ΟΣΕΠ)" και με διακριτικό 
τίτλο "ΕΑΣΠ - ΟΣΕΠ" αντίστοιχη δε επωνυμία στην αγγλι¬ 
κή γλώσσα "ΑεεοοίαΙίοη ΐοτ δθίεηηίο ΡτοίΘΟΙίοη οΐ Ιάθ Β- 
3Ε0 ΜθίτιόθΓ δίαίθδ" και διακριτκό τίτλο "ΑδΡ - ΒδΕΟ". Η 
ΕΑΣΠ - ΟΣΕΠ έχει νομική, οικονομική και διοικητική αυτο¬ 
τέλεια, δεν υπάγεται στον ελληνικό δημόσιο τομέα και έ¬ 
χει διεθνή χαρακτήρα κατά τα οριζόμενα στην παράγρα¬ 
φο 2 του άρθρου αυτού. Η ΕΑΣΠ - ΟΣΕΠ απαλλάσσεται α¬ 
πό κάθε δημόσιο και δημοτικό φόρο, εκτός του Φ.Π.Α. 
στις περιπτώσεις κατά τις οποίες οφείλει κατά τον ελληνι¬ 
κό νόμο να αποδίδει Φ.Π.Α.. Η ΕΑΣΠ - ΟΣΕΠ έχειτην έδρα 
της στη Θεσσαλονίκη. Η Γ ραμματεία της ΕΑΣΠ - ΟΣΕΠ υ¬ 
ποστηρίζεται διοικητικά και τεχνικά από το Ινστιτούτο Τε¬ 
χνικής Σεισμολογίας και Αντισεισμικών Κατασκευών 
(ΙΤΣΑΚ) Ν.Π.Δ.Δ. που ιδρύθηκε με το άρθρο 12 του ν. 
1349/1983 (ΦΕΚ 52 Α'), εδρεύει στη Θεσσαλονίκη και ε¬ 
ποπτεύεται από το Υπουργείο Περιβάλλοντος, Χωροτα¬ 
ξίας και Δημόσιων Έργων Το ΙΤΣΑΚ δύναται να συμμετέ¬ 
χει από κοινού με την ΕΑΣΠ - ΟΣΕΠ σε ερευντικά προ¬ 


γράμματα που εμπίπτουν στους σκοπούς των δύο αυτών 
νομικών προσώπων, τα οποία και μπορεί να διαχειρίζεται 
δια του Ειδικού Λογαριασμού Κονδυλίων Έρευνας. Το 
ΙΤΣΑΚ θα συνάψει προγραμματική συ μφωνία με την ΕΑΣΠ 
- ΟΣΕΠ, με την οποία καθορίζεται το ακριβές έργο υπο¬ 
στήριξης από το ΙΤΣΑΚτης λειτουργίας της ΕΑΣΠ -ΟΣΕΠ. 

2. Με προεδρικό διάταγμα, το οποίο εκδίδεται ύστερα 
από πρόταση των Υπουργών Εξωτερικών, Περιβάλλο¬ 
ντος, Χωροταξίας και Δημόσιων Έργων και Οικονομίας 
και Οικονομικών, ρυθμίζονται η φύση, ο χαρακτήρας, ο 
σκοπός, τα μέλη, τα όργανα, καθώς και τα θέματα λει¬ 
τουργίας της ΕΑΣΠ - ΟΣΕΠ και καταρτίζεται ο οργανι¬ 
σμός της στη βάση του κατασταστικού που υιοθετήθηκε 
από τις αντιπροσωπείες των κρατών - μελών της ΟΣΕΠ, οι 
οποίες συμμετείχαν στην Ιδρυτική Συνδιάσκεψη της Ε¬ 
ΑΣΠ - ΟΣΕΠ, που έλαβε χώρα στη Θεσσαλονίκη στις 8 και 
9 Ιουνίου 2001. Με το ίδιο προεδρικό διάταγμα μπορούν 
να ορίζονται μέχρι τρεις (3) νέες οργανικές θέσεις μόνι¬ 
μου ερευνητικού προσωπικού (Μ.Ε.Π.), καθώς και μέχρι 
τρεις (3) νέες θέσεις ειδικού επιστημονικού ή διοικητικού 
ή τεχνικού προσωπικού απασχολούμενου με σύμβαση 
εργασίας ιδιωτικού δικαίου, οι οποίες μπορούν να δημι- 
ουργηθούν στο ΙΤΣΑΚ για τις ανάγκες υποστήριξης από 
αυτό της λειτουργίας της ΕΑΣΠ - ΟΣΕΠ. Για τον ίδιο σκο¬ 
πό, το Δ.Σ. του ΙΤΣΑΚ δύναται να αποφασίζει την απόσπα¬ 
ση πάσης φύσεως προσωπικού του ΙΤΣΑΚ στην ΕΑΣΠ - 
ΟΣΕΠ, για χρονικό διάστημα που θα ορίζεται κάθε φορά 
απότοΔ.Σ.του ΙΤΣΑΚ, κατάπαρέκκλισητωνπερίτουχρό- 
νου αποσπάσεως εκάστοτε ισχυουσών διατάξεων. Το ού¬ 
τως αποσπασμένο προσωπικό θα αμείβεται κανονικά από 
το ΙΤΣΑΚ και θα θεωρείται για τις ανάγκες προαγωγής ή ε¬ 
ξέλιξής του, ότι παρέχει τις υπηρεσίες του κανονικά στο 
ΙΤΣΑΚ για όσο χρονικό διάστημα τελεί αποσπασμένο στην 
ΕΑΣΠ-ΟΣΕΠ. 

Άρθρο 21 

Σύσταση Ειδικού Λογαριασμού 
Κονδυλίων Έρευνας στο Ι.Τ.Σ.Α.Κ. 

1. Συνιστάται στο Ινστιτούτο Τεχνικής Σεισμολογίας και 
Αντισεισμικών Κατασκευών (Ι.Τ.Σ.Α.Κ.) Ειδικός Λογαρια¬ 
σμός Κονδυλίων Έρευνας για τη χρηματοδότηση ερευ¬ 
νητικών προγραμμάτων ή άλλων συναφών έργων και δρα¬ 
στηριοτήτων από πόρους που διατίθενται για το σκοπό 
αυτόν στο ΙΤΣΑΚ εκτός του Τακτικού Προϋπολογισμού 
και ιδίως από την Ευρωπαϊκή Ένωση. 

2. Με κοινή απόφαση των Υπουργών Οικονομίας και Οι¬ 
κονομικών και Περιβάλλοντος, Χωροταξίας και Δημόσιων 
Έργων καθορίζονται ειδικότερα: 

α) Ο σκοπός, τα όργανα διοίκησης και οι πόροι του Λο¬ 
γαριασμού. 

β) Οι δραστηρότητες και οι εργασίες των οποίωντις δα¬ 
πάνες μπορεί να καλύπτει. 

γ) Οι διαδικασίες προκήρυξης, υποβολής, αξιολόγη¬ 
σης, επιλογής, ανάθεσης, παρακολούθησης και παραλα¬ 
βής έργων, προγραμμάτων και μελετών που χρηματοδο¬ 
τούνται από αυτόν. 

δ) Ο τρόπος πραγματοποίησης και ελέγχου των δαπα¬ 
νών. 

Κατά τα λοιπά, το περιεχόμενο της εκδοθησόμενης κοι¬ 
νής υπουργικής απόφασης είναι σύμφωνο προς τις δια¬ 
τάξεις του ν. 2771/1999 (ΦΕΚ 280 Α'/16.12.1999), στις 
ρυθμίσεις του οποίου υπάγεται και ο Ειδικός Λογαρια¬ 
σμός του ΙΤΣΑΚ που συνιστάται δια του παρόντος. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 





ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

ΕΦΗΜΕΡ1ΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

ΕΦΗΜΕΡΙΣΤΉΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 22 
Έναρξη ισχύος 

Η ισχύς του παρόντος νόμου αρχίζει από τη δημοσίευσή του στην Εφημερίδα της Κυβερνήσεως. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου του 

Κράτους. 


Αθήνα, 26 Αυγούστου 2002 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


01 ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Ν. «ΜΣΤΟΔΟΥΛΑΚΗΣ 

ΕΣΩΤΕΡΙΚΟΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Κ. ΣΚΑΝΔΑΛΙΔΗΣ 


ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Β. ΠΑΠΑΝΔΡΕΟΥ 


ΔΙΚΑΙΟΣΥΝΗΣ 

·. ΠΕΤΣΑΛΝΙΚΟΣ 


ΕΞΩΤΕΡΙΚΩΝ 

Γ. ΠΑΠΑΝΔΡΕΟΥ 


ΑΝΑΠΤΥΞΗΣ 

Α. ΤΖΟΧΑΤΖΟΠΟΥΑΟΣ 

ΓΕΩΡΓΙΑΣ 

Γ.ΔΡΥΣ 

ΠΟΛΙΤΙΣΜΟΥ 

Ε. ΒΕΝΙΖΕΛΟΣ 


ΕΜΠΟΡΙΚΗΣ ΝΑΥΤΙΛΙΑΣ 

Γ.ΑΝΟΜΕΡΓΤΗΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 27 Αυγούστου 2002 

Ο ΕΠΙΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Φ. ΠΕΤΣΑΛΝΙΚΟΣ 





ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






